open-index/open-wikipedia-markdown huggingface dataset:
江灣路 (廣州海珠)

**江灣路**（）係中國廣東省廣州市嘅一條主幹道，喺海珠區入面，成條馬路西南-東北走向，西南邊從江南大道中同南田路嘅交界口開始，一直向東去到濱江中路同濱江東路嘅交界嘅珠江邊嗰頭。路上面大多數有條內環路經過。

## 概要
全長1.3公里、闊28~36米，雙向6~8車道。

## 史
其實一早嗰時係重未有呢條馬路。直到1997年，廣州市政府話要解決城區嘅交通塞車問題，所以就起咗條內環路出嚟，喺起緊內環路嗰時順便連呢條馬路同南田路都一齊整埋出嚟。而呢條馬路喺2000年起好重通埋車。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
***[[江南大道 (廣州)|江南大道中]]**、**[[南田路 (廣州)|南田路]]**
*前進路
*仲愷路
*紡織路
***[[濱江路 (廣州)|濱江中路]]**、**濱江東路**

## 睇埋
* 南田路
* 廣州內環路
墳場

**墳場**，又叫**墓園**，係安葬死者遺體或骨灰嘅地方，會為先人起一個墳墓畀後人拜祭。

## 睇埋
*骨灰龕
火葬場

**火葬場**係舉行火葬嘅地方，入面有火葬爐。喪禮儀式之後，親屬撳一個掣，遺體就會送入火葬爐焚燒，之後就會燒成骨灰。

## 香港嘅火葬場
;政府火葬場
*哥連臣角火葬場
*鑽石山火葬場
*富山火葬場
*葵涌火葬場
*和合石火葬場
*長洲火葬場
;私營火葬場
*西竹林廟
*羗山觀音廟
*寶蓮寺
*寶林寺

## 睇埋
*墳場
廣州市海珠工藝美術職業學校

，之前嗌過**廣州市第一〇六中學**同埋**廣州市海珠商務職業學校**，係中國廣東廣州嘅技校，2003年11月成立，位置喺海珠區入面，有三個校區。呢間學校既係由之前廣州第二工藝美術職中同埋廣州第三財經職中合併出嚟嘅學校，又係海珠區教育局屬下嘅公辦市級重點職業學校。

## 校服色

呢間學校嘅主要校服顏色係呢種。

## 校區
呢間學校有3個校區，分別喺：
*江南中校區：江南大道中132號
*南邊路校區：南邊路33號
*南村校區：復興二馬路2號之一

類:廣州技校
類:海珠區
執骨

**執骨**（粵拼：Zap1 gwat1）係指將土葬咗、已經腐化淨低嘅骨攞返出嚟放入金塔嘅行為。做呢樣嘢主要係因為風水，又或者需要搬走佢。呢種風俗喺粵人、福佬人、台灣人、琉球人、同壯族等嘅東亞族群都見得到。呢啲族群多數都係同百越族有關係，而且古代嘅中原皇朝亦都有文獻記載話百越族有啲類似嘅風俗。

## 做法
掘地起墳後，一般會喺棺材開一條罅，疏出臭味，再起天板（棺材嘅面板），然後吩咐在場嘅後人同先人叫一聲「起身喇！」。做完簡單儀式之後，就開始將骸骨由上至下逐塊執返來。將骸骨洗淨之後，用四至五日曬乾，之後便可睇後人嘅意願，將骸骨磨成骨灰，或放入金塔。

## 港澳
港澳公墓嘅棺葬階段規定六至七年安葬期，落葬六年或者七年之後，死人嘅屍體腐化，就要執骨。

## 攷

## 睇埋
*火葬
舍利子

**舍利子**，又叫**舍利**，係指佛教僧人圓寂火化之後，骨灰入面嘅有色結晶。舍利子初頭喺佛祖釋迦牟尼度出現，後尾其他得道高僧都發現有，都會擺入佛寺度供奉。
寶業路

**寶業路**可以係：

* 寶業路 (廣州)：喺廣東省廣州市海珠區。
* 寶業路 (佛山)：喺廣東省佛山市順德區。
* 寶業路 (深圳)：喺廣東省深圳市嘅寶安區同龍華新區嘅交界。
藏骨堂

**藏骨堂**，亦叫**人骨教堂**，係存放無經火化嘅屍骨嘅地方，主要喺歐洲同中東地區。
## 睇埋
*骨灰龕
*金塔
寶業路 (廣州)

**寶業路**（）係中國廣東省廣州市嘅一條馬路，喺海珠區入面，成條馬路東西走向，西邊從工業大道北同金沙路嘅交界開始，一直向東去到寶崗大道嗰頭。

## 概要
全長850米、闊18米，雙向4車道。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
***[[工業大道 (廣州海珠)|工業大道北]]**、金沙路
*荔福路
***[[寶崗大道]]**
寶業路 (深圳)

**寶業路**（）係中國廣東省深圳市嘅一條馬路，喺寶安區入面，成條馬路南北走向，北邊從上圍路開始，一直向南去到上圍村入面。

## 概要
全長400米、闊8米，2車道。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
*上圍路
寶業路 (佛山)

**寶業路**（）係中國廣東省佛山市嘅一條馬路，喺順德區入面，成條馬路南北走向，北邊從新寶路開始，一直向南去到新高線嗰頭。

## 概要
全長594米、闊11米，2車道。

## 經過嘅道路
呢度啲路嘅順序係從北去到南嚟排嘅，其中**加粗**咗嘅字係主幹道：
*新寶路
*朝光北路
*朝光中路
*朝光南路
***[[新高線]]**
新站鎮

係中國大陸鎮名，可以係：
*新站鎮 (蛟河)，吉林省吉林市蛟河嘅鎮
*新站鎮 (肇源)，黑龍江大慶肇源嘅鎮
*新站鎮 (淮陽)，河南周口淮陽嘅鎮
*新站鎮 (桐梓)，貴州遵義桐梓嘅鎮
龍鳳鄉

係中國大陸鄉名，可以係：
## 現存
*湖南
**龍鳳鄉 (株洲)，株洲市株洲縣嘅鄉
**龍鳳鄉 (衡陽)，衡陽南嶽區嘅鄉
*四川
**龍鳳鄉 (敘永)，瀘州敘永嘅鄉
**龍鳳鄉 (旺蒼)，廣元旺蒼嘅鄉
**龍鳳鄉 (渠縣)，達州渠縣嘅鄉
*甘肅
**龍鳳鄉 (隴南)，隴南武都區嘅鄉

## 已廢
*吉林
**龍鳳鄉 (蛟河)，吉林市蛟河有過嘅鄉
江詩丹頓

**江詩丹頓**（）係瑞士一個手錶牌子，1755年開張，總部喺日內瓦。

## 出面網頁

*
龍鳳鄉 (蛟河)

**龍鳳鄉**（）係曾經位於中國吉林省吉林市蛟河市嘅鄉，而家已經撤銷咗，併入到新站鎮。1997年，呢個鄉嘅面積係197 km²，人口八千人，下轄9條行政村。鄉政府駐喺雙頂子。

## 史
龍鳳鄉喺1983年7月時，由公社恢復爲鄉。2001年龍鳳鄉撤銷，併入到新站鎮。

## 政區
龍鳳轄9條村。
*村：石門子、寶山、雙陸、雙頂子、基良、富安、長友、龍鳳、冷風口

## 睇埋

* 龍鳳鄉
* 龍鳳村

## 註

## 攷


類:吉林市已撤銷政區
湛塘路

**湛塘路**（）係中國廣東省廣州市嘅一條馬路，喺越秀區入面，成條馬路南北走向，南邊從東園路同東園橫路嘅交界口開始，一直向北去到萬福路嗰頭。

## 概要
全長270米、闊12米，2車道，凈係可以從南向北行。

## 名
呢條馬路係因為地理環境先至改咗噉嘅名，其實呢度之前係一片水塘，但係後嚟個水塘填平咗。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
*東園路、東園橫路
*萬福路

## 攷
* 名字里的沧海桑田 廣州日報 （2007-07-14 B5版）
興華路 (廣州)

廣東省廣州市入面有5條興華路：

* 興華路 (廣州天河)：喺天河區。
* 興華路 (廣州番禺)：喺番禺區。
* 興華路 (廣州增城)：喺增城區。
* 興華路 (廣州花都)：喺花都區。
* 興華路 (廣州從化)：喺從化區。
興華路 (廣州天河)

**興華路**（）係中國廣東省廣州市嘅一條馬路，喺天河區入面，成條馬路好似個「人」字噉嘅東西走向，西邊從廣州大道北開始，一直向東去到禺東西路嗰頭。

## 概要
全長720米、闊22米，雙向4車道。

## 名

呢條馬路係因為入面有興華直街同興華村響度先至改咗噉嘅名。

## 經過嘅道路

呢度啲路嘅順序係從西去到東嚟排嘅，其中**加粗**咗嘅字係主幹道：
***[[廣州大道|廣州大道北]]**
*
***[[禺東西路]]**

## 攷
* 天河区街名由来 广州文史
興華路 (珠海)

**興華路**（）係中國廣東省珠海市嘅一條馬路，喺香洲區入面，成條馬路好似個「E」字噉嘅東西走向，西邊從興業路開始，一直向東去到翠華路嗰頭。

## 概要
全長1.4米、闊11米，雙向2車道。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
***[[興業路 (珠海)|興業路]]**
*洲山路
*沿河西路
*沿河東路
***[[紫荊路 (珠海)|紫荊路]]**
*穗珠路
*為農街
*翠華路
興華路 (深圳)

廣東省深圳市有5條興華路：

* 興華路 (深圳南山)
* 興華路 (深圳龍崗坪池)
* 興華路 (深圳龍崗丹竹頭)
* 興華路 (深圳寶安)
* 興華路 (深圳龍崗葵涌)
中央港澳工作領導小組

**中央港澳工作領導小組**，2020年前係，係中國共產黨應對香港同澳門嘅「議事協調機構」。由中共中央多個部門嘅負責人組成，下設辦事機構「中共中央港澳工作辦公室」（國務院港澳事務辦公室，港澳辦）。前身係1978年8月成立嘅港澳小組。

## 歷任組長
* 曾慶紅（2003年7月－2007年10月，中央政治局常委、國家副主席）
* 習近平（2007年10月－2012年11月，中央政治局常委、國家副主席）
* 張德江（2012年11月－2017年11月，中央政治局常委、全國人大常委會委員長）
* 韓正（2017年11月－，中央政治局常委、國務院副總理）

## 組成人員
* 組長：張德江（全國人大常委會委員長、中央政治局常委）
* 副組長：
*# 李源潮（國家副主席、中央政治局委員）
*# 楊潔篪（國務委員、中央委員）
* 組員：
*# 王光亞（前港澳辦主任）
*# 張曉明（港澳辦主任）
*# （香港中聯辦主任）

## 參考來源
赤道 (搞清楚)

**赤道**，唐字，指：

## 天文
* 赤道，地球分成南北嘅綫。
* 天球赤道，天球分成南北嘅綫。

## 地
*赤道省，位於剛果民主共和國西北部嘅一個省

## 戲
*赤道 (電影)，2015年由梁樂民、陸劍青執導嘅電影

## 樂
*赤道 (樂隊)，香港樂隊
興華路

**興華路**係條馬路名，喺漢字界入面成日見到佢。佢可以係：

## 廣東省
* 興華路 (廣州)：喺廣州市，入面有5條興華路。
* 興華路 (深圳)：喺深圳市，入面有6條興華路。
* 興華路 (珠海)：喺珠海市香洲區。
* 興華路 (佛山)：喺佛山市，入面有4條興華路。
* 興華路 (中山)：喺中山市，入面有3條興華路。
* 興華路 (東莞)：喺東莞市，入面有3條興華路。
* 興華路 (湛江)：喺湛江市赤坎區。
* 興華路 (江門)：喺江門市，入面有3條興華路。
* 興華路 (陽江)：喺陽江市，入面有2條興華路。
* 興華路 (梅州)：喺梅州市興寧市。
* 興華路 (汕尾)：喺汕尾市城區。

## 山東省
* 興華路 (青島)：喺青島市，入面有2條興華路。
* 興華路 (菏澤)：喺菏澤市定陶縣。
* 興華路 (棗莊)：喺棗莊市市中區。
* 興華路 (淄博)：喺淄博市周村區。
* 興華路 (煙台)：喺煙台市招遠市。
* 興華路 (濟南)：喺濟南市歷城區。
* 興華路 (濟寧)：喺濟寧市汶上縣。
* 興華路 (臨沂)：喺臨沂市河東區。

## 河南省
* 興華路 (鄭州)：喺鄭州市，入面有2條興華路。
* 興華路 (焦作)：喺焦作市，入面有3條興華路。
* 興華路 (洛陽)：喺洛陽市，入面有3條興華路。
* 興華路 (許昌)：喺許昌市魏都區。
* 興華路 (濮陽)：喺濮陽市南樂縣。
* 興華路 (新鄉)：喺新鄉市長垣縣。
* 興華路 (周口)：喺周口市新華縣。

## 河北省
* 興華路 (石家莊)：喺石家莊市，入面有6條興華路。
* 興華路 (邯鄲)：喺邯鄲市邯鄲縣。
* 興華路 (保定)：喺保定市，入面有2條興華路。
* 興華路 (廊坊)：喺廊坊市霸州市。
* 興華路 (唐山)：喺唐山市，入面有2條興華路。

## 吉林省
* 興華路 (長春)：喺長春市農安縣。
* 興華路 (松原)：喺松原市扶余縣。
* 興華路 (四平)：喺四平市公主嶺市。
* 興華路 (延邊)：喺延邊市，入面有2條興華路。

## 遼寧省
* 興華路 (大連)：喺大連市甘井子區。

## 北京市
* 興華路 (北京)：喺北京市東城區。

## 天津市
* 興華路 (天津)：喺天津市濱海新區。
鐵西

**鐵西**（）係中國大陸常用地名，大多數嘅意思係「鐵路以西」。可以係：
*鐵西區，有三處
*鐵西鄉，四川涼山越西嘅鄉
*鐵西街道，好多處
*鐵西村
*鐵西站，位於四川涼山越西嘅火車站，屬成昆鐵路
*鐵西廣場站，瀋陽地鐵1號綫嘅車站
沖涼液

**沖涼液**，又叫**沐浴露**、**梘液**，係用沖涼用嘅液態番梘，用起嚟比傳統番梘方便好多。
## 睇埋
*洗頭水
𠺘口水

**𠺘口水**，中文又叫**漱口水**，係清潔口腔同牙用嘅液體，有除牙垢同埋防爛牙、牙齦炎同口臭等功效。
## 睇埋
*牙膏
爛牙

**爛牙**，又叫**蛀牙**，係受細菌分泌酸侵蝕嘅牙，通常都係因為口腔唔夠乾淨引致。

## 起因

爛牙其中一個主要成因，係因為啲人成日食埋晒啲酸性嘅食物同飲品：牙嘅外部由一浸琺瑯質包住，琺瑯質非常硬淨，係人體當中最硬嘅物質，人食嘢嗰陣無論點咬硬嘅嘢食（例如花生），牙都唔會受損；不過琺瑯質都有弱點—琺瑯質如果長期成日掂到酸性嘢，好容易被破壞；最差嘅情況係好似汽水等含糖量同酸性都高嘅物質—糖份會助長某啲細菌滋生，呢啲細菌食牙齒表面留低嘅糖份嗰時會製造乳酸，琺瑯質成日接觸住（例如）汽水嘅碳酸加埋啲細菌喺度製造乳酸，日積月累就會慢慢受侵蝕，造成爛牙。

## 睇埋
*牙周病
*牙齦炎

## 引述
水樽

**水樽**，有時亦叫**水壺**，係用嚟裝水（或者其他飲品）嘅容器，方便四圍帶住。水樽最多係用塑膠整，亦有用金屬或者其他料。

## 睇埋
*真空保溫杯
公事包

**公事包**係種扁身袋，入面可以放紙嘅文件，主要係著西裝返工嘅白領同專業人士用。而家有啲公事包可以裝手提電腦。公事包好多時都用真皮或者仿皮整，黑色或者啡色。

若果個公事包用厚身硬皮整，會叫做**公事篋**。

## 睇埋
*篋
西瓜 (搞清楚)

**[[西瓜]]**喺大多數嚟講都係一種植物。佢重可以係：
*西瓜 (生果)：西瓜嘅果
*西瓜影音：視頻軟件
*西瓜網：網站
*東風4B型柴油車：汽車品種
*西瓜園遺址：廣州嘅一個遺址。
*西瓜霜：一種藥名。
*打西瓜：日本喺夏天嗰時辦嘅一個遊戲，成日喺海灘嗰邊搞嘅。
*李澄：綽號「西瓜」，香港商業電台前節目主持，藝人林珊珊嘅女。
卡米爾·裕化

**卡米爾·裕化**（；；）係法國女泳手，攞過3次夏季奧林匹克運動會嘅獎牌，喺2012年夏季奧林匹克運動會攞過400米自由式冠軍同埋200米自由式亞軍同埋4×200米自由式接力嘅季軍。

喺2015年3月9號，佢喺阿根廷嘅安第斯山脈附近嘅卡斯迪利鎮負責影一部法國TF1電視台嘅真人騷節目嗰陣，由於直升機發生咗空難死咗，終年25歲。

## 註

類:法國運動員
類:各地泳手
幻想世界

幻想世界（Fantasyland）係一個充滿想象、希望同埋夢想嘅地方，以各迪士尼曾經演繹嘅童話為主題。園區嘅遊樂設施比其他主題園區多，2008年加入咗全園最大嘅室內遊樂設施「小小世界」。園區內受歡迎嘅遊樂設施包括「小熊維尼歷險之旅」、「小小世界」、「米奇幻想曲」及「米奇金獎音樂劇」。
溫哥華白浪足球會二隊

**溫哥華白浪足球會二隊**（）係一支位於加拿大溫哥華嘅職業足球隊，前身係溫哥華白浪足球會屬下嘅23歲以下隊同後備球員隊。2014年，溫哥華白浪宣佈將後備球員隊改組為「白浪二隊」，從2015賽季開始喺整合之後嘅北美聯合足球聯賽打比賽。2015年1月30號，溫哥華白浪宣佈聘請長年執教西門菲沙大學男子足球隊嘅郭亞倫擔任白浪二隊嘅主教練。

## 球員及教練組

### 球員

*球員國籍根據[[國際足協]]國籍規則，球員自己可能有多重國籍。球員名單更新到2015年8月21號。*

### 內借球員

*內借球員可以為溫哥華白浪一隊或[[溫哥華白浪足球會二隊|二隊]]出賽。名單更新到2015年4月25號。*

### 教練組

*更新到2015年3月11號。*

## 參考



類:足球會
類:加拿大足球
北美聯合足球聯賽

**北美聯合足球聯賽**（；舊稱**聯合足球聯賽專業組**，，簡稱**USL Pro**）係美國同加拿大第三級嘅職業足球聯賽，目前有21支美國球隊同三支加拿大球隊。今日嘅北美聯合足球聯賽係由原來嘅聯合足球聯賽專業組同埋北美足球大聯盟後備球員聯賽整合而成嘅。

由於北美嘅職業足球聯賽無升降級制度，北美聯合足球聯賽嘅球隊唔可以通過贏取聯賽冠軍來進入北美足球聯賽。

## 參考


類:足球賽
類:加拿大足球
類:美國足球
真空保溫杯

**真空保溫杯**，係有保溫效果嘅裝水（或者其他飲品）容器，主要原理就係外圍嘅夾層係真空，阻隔熱力傳導，加埋內膽面頭反光，亦減低熱輻射。
## 睇埋
*水樽
*真空煲
Raidas

**Raidas**係香港嘅兩人男子音樂組合，成員有黃耀光同埋陳德彰。1986年6月出道，大約1988年解散。
5566 (組合)

**5566**係臺灣嘅五人男子音樂組合，成員有孫協志（Tony Sun）、王仁甫（Zax Wang）、王少偉（Sam Wang）、許孟哲（Jason Hsu）同埋彭康育（Rio Peng）。2002年出道。

組合名係國語「無無聊聊」嘅諧音。

類:臺灣男子組合
L.A. Boyz

**L.A. Boyz**係臺灣組成嘅三人男子音樂組合，成員有黃立成（Jeffrey）、黃立行（Stanley）同埋林智文（Steven）。1992年出道，1997年解散。

類:臺灣男子組合
富羅蘭斯·厄托

**富羅蘭斯·厄托**（；；）係前法國風帆運動員。

## 生平
富羅蘭斯·阿托喺1957年喺布洛尼－比昂古出世，喺佢17歲（1974年）嗰時因嚴重車禍而麻痺，住咗2年半嘅醫院。喺1990年、1997年同2014年贏過帆船賽冠軍。

## 死

喺2015年3月9號，佢喺阿根廷嘅安第斯山脈附近嘅卡斯迪利鎮負責影一部法國TF1電視台嘅真人騷節目嗰陣，由於直升機發生空難死咗，終年57歲。

## 註

類:法國運動員
類:風帆運動員
阿力斯·華斯提拿

**阿力斯·華斯提拿**（；；）係法國拳擊運動員，曾經喺2008年夏季奧林匹克運動會攞過拳擊季軍。佢參加過2012年夏季奧林匹克運動會嘅拳擊比賽，但係佢喺8強就淘汰咗。

喺2015年3月9號，佢喺阿根廷嘅安第斯山脈附近嘅卡斯迪利鎮負責影一部法國TF1電視台嘅真人騷節目嗰陣，由於直升機發生咗空難死咗，終年28歲。

## 註

類:法國西洋拳手
醫療枴杖

**醫療枴杖**係種士的，將下身嘅重量轉到上身，專幫對腳傷咗或者殘廢嘅人行路。
## 睇埋
*輪椅
鋸

**鋸**係種架撐，主要部份多數都係一塊有鋸齒嘅金屬片，專門用嚟𠝹開啲嘢，譬如鋸木頭嘅木工鋸，鋸鐵或者金屬嘅鐵鋸，線鋸等等。

鋸亦都可以當弓弦樂器用，拉嘅可以係普通嘅鋸，亦都有特製嘅音樂鋸，音樂鋸嘅鋸片比較薄，同個柄係特別整到拉嗰陣會易揸啲，早期電子樂器 Theramin 所模擬嘅就係當時流行嘅鋸聲。

## 睇埋
*電鋸

## 攷
合掌瓜

**合掌瓜**，又叫**佛手瓜**，係種瓜菜，屬葫蘆科佛手瓜屬，瓜綠色，睇落似兩隻手板（掌）合埋，所以叫合掌瓜。廣東人通常將佢煲湯。
文竹

**文竹**（；學名：**'），又嗌**雲竹**（）或**山草'''（），係天門冬科天門冬屬嘅長年生常綠草質藤木，原產非洲南邊，而家喺全球各地嘅園林地區都可以搵到。

## 名
文竹雖然唔係竹，但枝葉比較纖幼，睇落有啲似竹噉，所以叫文竹。

## 樣
梗長而軟，最長有4m到，有伸長兼攀援性。根幼而長，有些少肉質；近根部份草質，近葉部份似剛毛，纖細而簇生，樣似羽毛，呈Δ式伸展，伸長嘅梗可以長到幾米；梗有好多分枝，細樖仔時直立兼光滑，帶綠色嘅葉狀枝；每片有6～13嚿細枝，長3～6mm，綠色，好幼，似三棱錐。葉着生，生喺葉狀枝基，淡啡，似帶刺鱗片噉。花着生喺短柄，多數開1～4朵，公乸唔同樹，綠白，有短柄；花被似倒立嘅披針噉。果屬漿果，直徑6～7mm，熟咗之後變紫啡色，入面有1～3粒籽。

## 適應環境
植株啱喺暖而濕，且半陰嘅環境入面生。佢既唔旱又唔積水，凈啱＞5℃嘅環境生存。

## 用途
植株可以做觀賞植物同埋盆栽，晚黑時除咗可以吸收SO<sub>2</sub>、NO<sub>2</sub>、Cl<sub>2</sub>等有害氣體之外，重可以分解出殺菌氣體，從而减少感冒、傷寒同喉嚨痛等傳染病，有好大嘅淨化環境作用。
### 藥用

佢嘅根可以做藥，有潤肺嘅功效。

## 相

## 睇埋
*武竹

## 有關嘅書
* 中国外来植物 第448～449页　　上海科学技术出版社 ISBN 978-7-5478-0780-4/Q·4
* 热带植物识别图鉴 第173页　　人民邮电出版社 ISBN 978-7-115-40389-6

## 連出去

* 文竹 Loxa
* 文竹, Wenzhu 藥用植物圖像數據庫 (香港浸會大學中醫藥學院) 
* 文竹 中洁百科
* 文竹 植物通
* 

類:天門冬屬

類:四季常綠植物
類:藤木
類:淨化環境植物
類:觀葉植物
類:藥用植物
武竹

**武竹**係天門冬科天門冬屬植物，亦係常見嘅觀賞植物盆栽。佢唔係竹，不過枝葉睇落有啲似。由於佢嘅葉比較粗壯，所以叫武竹。

## 睇埋
*文竹
兩種起屋人嘅比喻

**兩種起屋人嘅比喻**係耶穌講嘅一個比喻，記載喺《新約聖經》《馬太福音》第7章第24至27節同埋《路加福音》第6章第47-49節。

## 聖經譯文

## 解釋
耶穌舉咗兩種打地基嘅基礎：一種係磐石，一種係沙土地。喺呢兩個基礎上，起屋嘅人可能都係用咗一樣咁多嘅時間、氣力，用咗同樣質量可靠嘅建築材料，起出嚟嘅屋睇落都一樣咁靚。但係，當遇到大雨衝擊、洪水浸泡、狂風吹襲嘅時候，起喺沙土地上嘅屋好快就會冧，只有起喺磐石上嘅屋可以喺風吹雨打之中仍然好穩陣唔會搖動。

耶穌運用呢個比喻，要話畀我哋知一個道理：就好似房屋嘅根基一定要立喺堅固嘅磐石上一樣，我哋嘅信仰亦都一定要建立喺上帝真理嘅話語之上。耶穌嘅比喻話畀我哋知：聽我嘅話而去實行嘅，就係佢嘅根基立喺磐石上，將信仰建立喺上帝嘅話語之上。耶穌將聽道並遵行嘅人叫做：「聰明人」，將聽道但係冇去實行嘅人叫做：「愚蠢嘅人」。聰明嘅人將上帝嘅話語放喺首位，一心渴慕並且盡力遵行，佢依靠上帝嘅話語面對患難、經歷苦難，勝過試探。愚蠢嘅人將自己嘅諗法同需要作為首要嘅考慮，將上帝嘅話語作為輔助嘅建議，上帝嘅話語只係佢人生當中錦上添花嘅嘢，當佢遇到個人嘅諗法同埋需要，同上帝嘅話語唔一致嘅時候，佢嘅選擇就係順從個人嘅私欲，放棄上帝嘅話語；噉樣嘅人喺患難、試探面前冇一顆堅定信靠嘅心，因此往往會跌倒、企唔穩。

耶穌嘅登山寶訓，係以兩種根基嘅比喻做結論，高潮係強調聽道同行道嘅教訓。

## 參考
天仙子

**天仙子**（；學名：**）係茄科天仙子屬嘅草本植物。

## 用途

佢嘅籽一般做中藥材，有解痙鎮痛同安神定喘嘅功效。

## 睇埋
*南天仙子
南天仙子

**南天仙子**（；學名：**）係爵床科水蓑衣屬嘅水生草本植物，喺廣東、香港同福建地區可以搵到。

## 樣
植株高3～6dm，葉樣似長圓角橢圓形到倒立披針噉。花比較少，一般生喺葉杈，花冠紫藍；每年冬天開花。果係長柱體嘅蒴果品種。

## 用途

植株可以做觀景植物，果可以做藥，專醫癲癇、抽筋、哮喘、胃痛，外用可以消腫同除瘡。

## 睇埋
*天仙子

## 連出去
* 大花水蓑衣 中国水生植物网
* 南天仙子 就爱偏方网
* 大花水蓑衣 柴娃娃旅行隊
* 大花水蓑衣图片 浴花谷花卉网
* Hygrophila megalantha Merr.  大花水蓑衣 中国高等植物信息系统

類:水蓑衣屬

類:草本植物
類:藥用植物
類:觀葉植物
類:花卉
南方醫院

**南方醫院**（）係中國廣東省廣州市嘅一間醫院，喺白雲區嘅廣州大道北1838號（白雲山東邊嘅麒麟崗嗰度）。呢間醫院喺1941年成立，佢係一間有醫療、教學、科研同預防保健喺埋一齊嘅大型綜合三甲醫院嘅同時，又係成個中國內地嘅其中一間百佳醫院。

呢間醫院喺2004年8月之前係由中國人民解放軍第一軍醫大學負責睺實，到咗2004年8月就畀咗南方醫科大學嚟睺實。而醫院出面嘅牌坊嗰度嘅「南方醫院」呢四個大字係由葉劍英喺1942年嗰時負責寫嘅。

## 附近嘅交通
*巴士：
*:南方醫院站、南方醫院總站
*地鐵：
*:：京溪南方醫院站

## 連出去
* 南方医院官网

類:廣州醫院
類:廣州市白雲區
類:廣州三級甲等醫院
類:南方醫科大學
傅禮·奧托

**傅禮·奧托**（；；；）係一位德國嘅建築師兼建築設計人士。以前1972年奧運會嘅開幕式場地——慕尼黑奧林匹克體育場就係佢嚟負責設計嘅。佢喺2006年攞過英國皇家建築師協會頒發嘅皇家金牌獎嘅同時，甚至喺2015年攞咗比斯卡建築獎。

不過佢喺2015年頒發嘅比斯卡建築獎之前嘅一日（2015年3月9號）就死咗，終年89歲。

## 註

類:德國人
類:畫則師
中國元首

**中國元首**可以係：
;而家嘅
*中華人民共和國元首
*中華民國元首
;舊時嘅
*中國皇帝
火 (搞清楚)

**火**字喺字面解釋嚟講，大多數都係自然界入面燒緊嘅嘢。佢重可以係：

* 火焰：可燃物喺燒緊嗰時出嘅光同熱嘅氣體區域
* 火燭：冇辦法控制到嘅火而搞出嘅災難
* 火星：太陽系嘅行星
* 火氏：中文姓氏
* ⽕：中文部首
* 火國：日本嘅古代国家
* 火 (五行)：中國古代嘅其中一個五行
* 火器：一種戰爭武器
* 希臘火：一種液態火武器
* 火炬：一種道具

## 睇埋
* FIRE
李克強政府

**李克強政府**係指李克強做中國國務院總理嗰陣，國務院（中央人民政府）嘅內閣。

## 常務會議同埋組成人員
* 總理：李克強
** 副總理：張高麗、劉延東（女）、汪　洋、馬　凱
** 國務委員：楊　晶（蒙古族）、常萬全、楊潔篪、郭聲琨、王　勇
** 秘書長：楊　晶（兼）

## 組成部門同埋負責人
下面根據第十二屆全國人民代表大會第一次會議批准嘅《國務院機構改革和職能轉變方案》嘅國務院組成部門名單，按其排名列出**第十二屆國務院（2013年3月至2018年3月）**各組成部門；同時，列出佢哋嘅現任負責人（各部部長、各委員會主任、中國人民銀行行長、審計署審計長），並注明呢屆國務院組成部門負責人嘅變動情況。

#中華人民共和國外交部　　                  部長：王　毅
#中華人民共和國國防部　　                  部長：常萬全（兼）
#中華人民共和國國家發展和改革委員會　　    主任：徐紹史
#中華人民共和國教育部　　                  部長：袁貴仁
#中華人民共和國科學技術部　　              部長：萬　鋼
#中華人民共和國工業和信息化部　　          部長：苗　圩
#中華人民共和國國家民族事務委員會　　      主任：王正偉（回族）
#中華人民共和國公安部　　                  部長：郭聲琨（兼）
#中華人民共和國國家安全部　　              部長：耿惠昌
#中華人民共和國監察部　　                  部長：黃樹賢
#中華人民共和國民政部　　                  部長：李立國
#中華人民共和國司法部　　                  部長：吳愛英（女）
#中華人民共和國財政部　　                  部長：樓繼偉
#中華人民共和國人力資源和社會保障部　　    部長：尹蔚民
#中華人民共和國國土資源部　　              部長：姜大明
#中華人民共和國環境保護部　　              部長：周生賢
#中華人民共和國住房和城鄉建設部　          部長：姜偉新
#中華人民共和國交通運輸部　　              部長：楊傳堂
#中華人民共和國水利部　　                  部長：陳　雷
#中華人民共和國農業部　　                  部長：韓長賦
#中華人民共和國商務部　　                  部長：高虎城
#中華人民共和國文化部　　                  部長：蔡　武
#中華人民共和國國家衛生和計劃生育委員會　　                  主任：李　斌（女）
#中國人民銀行　　                          行長：周小川
#中華人民共和國審計署　　                  審計長：劉家義

;國務院組成部門機構編制說明
* 中華人民共和國監察部屬於國務院序列，但其機關與中國共產黨中央紀律檢查委員會嘅機關合署辦公，編制列入中共中央直屬機構。

## 人事變動

## 會議

## 參考

## 睇埋
* 中國共產黨第十八次全國代表大會
* 第十二屆全國人民代表大會
* 國務院機構改革#2013年

## 出面網頁
*中國政府網：國務院組成部門
柬迪斯·史汪尼普

**柬迪斯·史汪尼普**（；；）係南非一時尚模特兒，喺維多利亞嘅秘密嗰間嘢入面出咗名。

## 出面網頁
* 
* Candice Swanepoel - Fashion Model | Models | Photos, Editorials & Latest News | The FMD
* Candice Swanepoel - Model Profile - Photos & latest news

## 攷

類:南非人
類:女模特兒
打西瓜

**打西瓜**（；）係日本地區喺夏天嗰時，海灘嗰度成日搞嘅一個集體遊戲。個遊戲規則係限喺一個範圍，將西瓜求其放喺沙灘度嘅一個指定範圍入面嘅位，跟住將要挑戰嘅玩家矇咗對眼嚟原地轉幾圈，之後先至開始搵西瓜嚟打。參賽者可以按附近嘅觀眾通水嚟搏西瓜嘅位，如估搏正個西瓜就係贏咗。

不過呢個遊戲為咗加難度嘅關係，已經喺日本當地出咗好幾個打西瓜嘅衍生版。就係入面有老友記同搗亂檔嘅人，不過搗亂檔嘅人就比較多，老友記就比較少。因為老友記畀出嚟嘅嘢，結果畀搗亂檔啲人嘅聲浪搞殘咗，搞到參賽者好似個盲頭烏蠅噉四圍蹤。

呢個遊戲喺夏天，日本嘅海灘嗰邊都好興吓。由於佢各地嘅習慣同遊戲方法都唔一樣，所以都有好多個玩法。呢個遊戲冇限制到參賽人數。

## 出面網頁
*みちのく村山農協 - 夏スイカ日本一の尾花沢市を管轄する農協。ここに日本すいか割り推進協会認定版の公式ルールが掲載されている。

類:日本遊戲
TV新潟放送網

（潟讀色；，拉丁轉寫：Terebi Nīgata Hōsōmō；）係一間專門對新潟縣廣播嘅電視臺。簡稱**TeNY**（），呼號**JOPI-DTV**（新潟 26ch），口號係「同TeNY拖手」（），係日本電視臺聯播網嘅成員（日本電視系列：NNN、NNS），喺聯播網當中，佢嘅遙控匙ID同關鍵臺日本電視臺一樣係「4」。

## 概要
呢間電視臺喺1981年4月開局，係新潟縣內開嘅第三間民用電視臺。係日本電視臺聯播網當中唯一兩個個名度有「放送網」三隻字嘅電臺，另一個係日本TV放送網。開局之初，佢嘅簡稱叫做**TNN**，縮寫自英文登記名Television Niigata Network。而當時嘅臺標設計成兩個上下拉伸嘅字母N，並列一齊，望個樣似電波。1998年1月1號，電視臺導入咗CI，嘜頭、臺標都換過曬，簡稱亦都變成Television同「新潟」（Niigata）夾埋嘅**TeNY**。

類:日本電視台
中華人民共和國元首一覽

**中華人民共和國元首**係從1949年開國到而家代表中國嘅國家元首，喺唔同時期分別係中央人民政府委員會（集體）、中華人民共和國主席同埋廢除國家主席時期嘅全國人民代表大會常務委員會（集體） 。

## 歷任中國元首

## 註



## 攷

## 出面網頁
* 中國政府網：歷屆中華人民共和國主席、國家主席制度的歷史發展
* 新華網：中華人民共和國主席

## 睇埋
* 最高領導人
* 全國人大常委會
* 國家主席
* 國家副主席
* 國務院總理
石角路 (香港)

**石角路**（；）係喺香港新界西貢區將軍澳小赤沙嘅一條路，近住日出康城同峻瀅，條路北面係迴旋處，而南面就同環保大道接住。

## 參考
* 香港街道地方指南、香港街道大廈詳圖（通用圖書有限公司出版）

## 註

類:西貢區街道
葉璐珊

**葉璐珊**（；；，）係原居中國廣東省廣州市嘅香港大學學生，讀緊會計及財務學系學士學位。佢喺廣州嘅華南師範大學附屬中學嗰度做過團委外聯部同學生會成員，亦係中國共產主義青年團（共青團）團員。2015年佢參選香港大學學生會，喺候選內閣做康樂秘書，但因為佢嘅共青團背景引起港大學生以至香港傳媒廣泛關注，最後輸咗。

## 攷
墨西哥時區

**墨西哥時區**係墨西哥用緊嘅時區。由2015年2月開始，墨西哥會用下面4個時區：
#東南時區：金塔納羅奧州會用，等同北美東部時區。
#中部時區：東部四分三地區會用，包埋墨西哥城，等同北美中部時區。
#太平洋時區：南下加利福尼亞州、奇瓦瓦州、納亞里特州、錫那羅亞州同索諾拉州會用，等同北美山區時區。
#西北時區：下加利福尼亞州會用，等同太平洋時區。

同時當地法律要求各個島用返地理位置所處嘅時區。

## 夏令時間
墨西哥目前一般係全年行標準時間，但係少數接近美國邊境嘅城市就跟美國轉夏令時間，同美加同步撥鐘。

2023年之前，墨西哥有分冬令時間（，即係標準時間）同夏令時間（），但係撥鐘嘅日子一般同美加唔同，係四月嘅第一個星期日凌晨兩點撥快鐘轉夏令時間，十月最後一個星期日凌晨兩點撥慢鐘轉返標準時間；金塔納羅奧州同索諾拉州兩個州就 ｢唔參與夏令時間計劃｣，全年行標準時間；少數接近美國邊境嘅城市就跟美國撥鐘。

2022年10月26號，墨西哥上議院59票贊成，25票反對，12票棄權，通過除咗北面邊境之外，廢除夏令時間。

## 參考
卑詩大球場

**卑詩大球場**（）係加拿大卑詩省溫哥華福溪北邊嘅一座多用途體育場館，係成個卑詩省最大嘅體育場館。目前有兩支球隊共用卑詩大球場做主場，分別係北美足球大聯盟嘅溫哥華白浪同加拿大加式足球聯盟嘅卑詩雄獅。此外，卑詩大球場亦都係2010年溫哥華冬奧同冬殘奧嘅開/閉幕場館，同埋卑詩體育名人堂嘅所在地，而從2012年開始，卑詩大球場亦都係卑詩省高中美式足球總決賽嘅舉辦場地。

卑詩大球場喺1983年6月19號正式投入使用。當時嘅大球場係座由場內氣壓支撐薄膜製造嘅屋頂嘅巨蛋型球場，重一度成為全球最大嘅巨蛋型球場。由於大球場外形似菠蘿包，重試過被當地華人起徂個花名叫「菠蘿包」。從2008年開始，卑詩大球場經歷過兩個階段嘅活化改造，包括改造洗手間、座位同小賣部，以及將舊嘅塑料薄膜屋頂換成開合式屋頂。改造耗資超過五億六千三百萬加元，全部由卑詩省政府賣單。全部活化改造完成之後，卑詩大球場喺2011年9月30號重新開放。

## 圖片

BC Place Stadium.jpg|屋頂改造之前嘅卑詩大球場
BC Place inflated roof inside.jpg|卑詩大球場嘅舊屋頂
BC Place exterior 2010.jpg|2010年冬奧期間嘅卑詩大球場
BC Place Deflated2.jpg|屋頂改造期間嘅卑詩大球場
BC Place without roof.jpg|拆走徂舊屋頂嘅卑詩大球場
BC Place (5338019577).jpg|支撐開合式屋頂嘅鋼纜
BC Place 2011 Lions.jpg|舉行加式足球賽嘅場地
BC Place 2011 Whitecaps.jpg|舉行足球賽嘅場地
2014 Heritage Classic Rink.jpg|2014年文化遺產經典賽期間嘅卑詩大球場


## 參考



## 睇埋

*帝國大球場同帝國球場
*羅渣士體育館
*太平洋競技場

類:加拿大地標

類:溫哥華
骨灰鑽石

**骨灰鑽石**，又叫**紀念鑽石**（英文：**Memorial diamond**）或者**[https://www.petmento.hk/gemstones-products 骨灰晶石]**，係用人或寵物嘅骨灰整嘅鑽石。骨灰入面有好多碳元素，經過高壓同高溫程序，就可以變做鑽石，因為入面有其他元素，所以會有唔同色水。骨灰鑽石嘅顏色取決於骨灰質素、火化棺木或者陪葬物料嘅影響。通常骨灰鑽石嘅顏色都會偏淡白、白灰或淡綠色，亦有少數骨灰鑽石會呈現較深嘅顏色。

骨灰晶石款式包羅萬有，由半透明水晶到光身彩色頭像再到磨砂立牌應有盡有，亦可以根據親人或寵物主人發送的照片，以鐳射或雕刻嘅方式鑄上晶石。

## 睇埋
*人造鑽石
石角路

**石角路**可以係：

## 路名
* 石角路 (香港)：喺香港西貢
* 石角路 (東莞)：喺廣東省東莞市厚街鎮
* 石角路 (汕尾)：喺廣東省汕尾市海豐縣
* 石角路 (新北)：喺臺灣省新北市萬里區

## 地名
* 石角路 (蘇州)：喺江蘇省蘇州市昆山市
火焰

**火焰**（）係可燃物質喺燒緊嗰陣發出嘅光同熱嘅氣體區域。佢係從既大量又集中喺一嚿細範圍嘅放熱反應而搞出嚟嘅嘢，如估火焰本身可以熱到同氣體離子化嗰時，就變成電漿。

## 發生火焰嘅條件
出火焰嘅條件分別有蒸發燃燒條件同埋分解燃燒條件呢兩個，佢可以係：
*蒸發燃燒：雖然話有時都可以睇到其它氣體嘅火重喺度燒緊，但喺事實嚟講，如估易燃氣體達到易燃溫度嘅話，佢就即刻有火焰飆出嚟。
*分解燃燒：固態物質俾火燒緊嗰時產生嘅熱可以搞到部分嘅固態物質結構產生化學反應而分解而飆出嚟嘅火焰。

## 火焰嘅構造

喺化學角度嚟講，火焰係一般分成外焰（氧化焰）、內焰同埋焰心呢三個。一般嚟講，用外焰嚟加熱係最好嘅方法。

### 外焰（氧化焰）
火焰嘅最出面嗰塊係外焰。由於佢成日掂到氧氣嘅關係，加上佢好快就出氧化反應，結果就出咗個外焰。喺一般嚟講，外焰嘅溫度係最高嘅。佢第個名係「氧化焰」。

### 內焰（還原焰）
火焰嘅中間嗰塊係內焰。喺外焰用咗嘅氧氣喺用唔嗮嗰時用嘅火焰，由於佢唔係幾夠氧氣，所以氧化反應嘅溫度重低過外焰。由於佢畀唔到氧過嚟，加上係唔完全燃燒，有還原作用嚟還原喺氧化入面攞嘅氧气。所以佢嘅第二個名係「還原焰」。

### 焰心
火焰嘅最入面嗰塊係焰心。由於佢掂唔到氣體，所以火焰溫度比較低。一般嚟講，火焰嘅焰心唔單止溫度比較低，甚至顏色都好暗吓（因為佢唔發光）。

## 形態

由於火焰所產生嘅熱量嘅密度重細過周圍嘅空氣，所以喺火焰嘅周圍就出現咗氣流上昇。而嗰啲上升咗嘅空氣俾氣流吹成一嚿先至出咗好似耳仔噉嘅嘢，而火焰最上面燒出嚟嘅嘢係生成類似氧化物嘅氣體出嚟。而且呢啲火焰喺有新嘅可燃氣體嚟咗之後重會繼續燒落去。如估講大啲嘅火焰，甚至會出現亂流都有。如估喺失重狀態或真空環境嗰陣，火焰係唔會跟住氣流嚟上升嘅，而係出現好似個波噉嘅火出嚟。

## 色
火焰喺唔同嘅情況都有唔同嘅顏色。嚴格啲嚟講，火焰係冇一個固定嘅色。甚至係物質含有元素或溫度唔一樣嗰陣，色彩都唔一樣。不過如果一樣嘢加熱到某個溫度就識得燒，重會有白熾。重有嘅係，唔係所有藍火嘅溫度重高過黃火（例如酒精燈）。而按溫度嚟變嘅火焰色係物質本身嘅色。

一般嚟講，凈係用肉眼嘅方法嚟估個火光究竟有幾高溫：

## 溫度

除咗上面嘅方法可以話出嗰啲嘢嘅火焰溫度情況之外，以下寫嘅係一部分嘢嘅火焰溫度：

### 工業
呢度寫嘅係喺一個標準大氣壓嘅20℃環境入面啲嘢嘅火焰溫度：

### 生活
以下係喺一個標準大氣壓嘅20℃環境入面啲嘢嘅火焰溫度：

### 最熱嘅火焰溫度
最熱嘅火焰溫度係C<sub>4</sub>N<sub>2</sub>，火焰色係好光嘅藍白色，而火焰溫度可以去到4986.85℃。如估喺臭氧嘅環境入面，甚至可以去到5726.85℃咁高。佢之所以咁高溫係因為喺燃料入面缺少氫氣，加上冇其它帶有水元素嘅輔助燃燒物存在。

### 凍焰

低過120℃嘅燃料一撈埋一齊，出好渣屎嘅火焰嗰啲火焰係凍焰。呢樣嘢喺1817年由函菲·地維發明，而呢樣嘢嘅進度係打算喺一個好兼集中嘅溫度嚟搞混合反應。如估啱嗮環境條件而且喺冇第啲易燃嘅嘢嘅話，將會搞出循環嘅化學反應而出帶有波動嘅中間產物出嚟，而且溫度變化範圍喺-173.15℃嗰邊。有時呢個反應重有爆裂嘅嘢出嚟。

## 其它
火焰嘅外焰溫度好高，如果人嘅皮膚一旦直接掂到佢嘅話，好易燒傷同瘌嚫。如估俾火燒到嘅部位出現嗰笪嘢，喺細菌學嚟講，就係傷口發㷫同紅腫。喺人情嚟講，比較勁抽嘅情感同仇恨可以用嚟形容火焰噉解。

## 睇埋
* 火
* 焰色測試

## 註

## 出面網頁
* [A candle flame strongly influenced and moved about by an [electric field] due to the flame having ions.]
* Ultra-Low Emissions Low-Swirl Burner
* 

類:火
圓周率日

**圓周率日**（），簡稱**π節**（），係一個同數學符號——π最接近嘅一日，一般都喺每年嘅3月14號出現。

而**圓周率近似日**（）係喺每年嘅7月22號辦。

## 來歷

根據部分近代史記載，最早公開嘅圓周率日係1988年3月14號嗰日由拿利梭（）喺美國加州三藩市探索館入面提出嘅。嗰時拿利梭係一位物理學家，佢喺度猛咁公開研究同考察同圓轆轆嘅水果派有關嘅嘢 而三藩市探索館噉就辦咗有史以嚟同圓周率有關嘅研究節日。直到2009年，美國嘅眾議院開會正式通過，每年嘅3月14號係圓周率日。

## 圓周率日嘅慶祝方式

喺圓周率日嗰日有唔同嘅慶祝方法。有啲圓周率會嘅人成日摟埋一齊諗圓周率係佢哋嘅生活係點，甚至係冇咗圓周率之後，世界會係點。慶祝π節啲人成日畀圓周率幾個解：食圓周率，玩圓周率，飲圓周率。而爾道講嘅π就係「派」或彩罐遊戲（piñata）或椰子菠蘿汁（piña colada）噉解。

## 圓周率日之最
如估按準確嘅時間嚟講，圓周率日最準確係發生喺（α+15）【（α=100k）∩（α∈Z+）∩（k∈Z+）】年3月14號09:26:53.58979....或21:26:53.58979...呢個時間。啫係話最近嘅世紀圓周率日係喺2015年3月14號（朝早）09:26:53.58979。

如估係「終極」圓周率日嘅話，噉可以揀正1592年3月14號上晝6點53分58秒。喺美國式記法係3/14/1592 6:53:58，啱好對應返圓周率嘅十二位近似值3.14159265358。下一次嘅終極圓周率日係15926年3月14號5:35:08.97938。

## 圓周率近似日

## 參考資料


## 睇埋
* 摩爾日
* 平方根日
* 準確嘅時間

## 出面網頁
* 圓周率日官方网站
阿斯圖里亞斯

**阿斯圖里亞斯**（**Asturias**），全名**阿斯圖里亞斯公國**，係伊比利半島西北一個地區，而家係西班牙一個自治區，舊時曾經係阿斯圖里亞斯王國。佢嘅首府係奧維耶多。
明尼亞波利斯

**明尼亞波利斯**（）係美國明尼蘇達州最大城，側跟就係州首府聖保羅，夾埋人口有380萬。

## 攷
奧匈帝國

**奧匈帝國**，舊時又叫**奧斯馬加**，係由奧地利帝國同匈牙利王國喺1867年開始組成嘅帝國，嗰時係歐洲大國，去到1918年因為打輸咗一戰而解體，分裂出奧地利、匈牙利同埋捷克斯洛伐克，另外有一啲地方變咗做南斯拉夫、波蘭、羅馬尼亞同意大利嘅一部分。
卡爾梅克

**卡爾梅克**，全名**卡爾梅克共和國**，係裏海西北一個地區，而家係俄羅斯一個自治共和國。佢嘅首府係埃利斯塔。佢亦係成個歐洲入面信佛教比例最高嘅地區。
普魯士


**普魯士王國(, **) 係屬於德意志嘅一個國家。1525年建普魯士公國，1701年建普魯士王國，1871年喺首相俾斯麥領導下統一成個德意志，組成德意志帝國。1918年普魯士王國降格做普魯士自由邦。到納粹德國輸咗二戰後，喺1947年廢除，部份國土割咗畀波蘭同蘇聯。
多數人暴政

（），又稱爲、、，係一種多數人話曬事，壓制少數異見嘅政治現象。具體講落，啲群眾之中有大部份嘅人都支持某個諗法、抑或政策、措施，於是贊同嘅人就認爲呢個諗法、政策、措施係主流民意，所以係絕對啱嘅，甚至天經地義，呢種錯覺令佢哋好排斥甚至打壓少數嘅反對異見，認爲自己先係啱嘅，唔贊同自己嘅都係錯嘅。亦都借人多勢眾控制咗話語權，令少數異見出唔到聲，亦即係話語霸權兼話語專制。

邏輯上講，呢種現象叫做主流思想謬誤，即係以爲主流諗法實啱，而唔諗真下係咪真係啱。放到政治，則係反思民意對政治嘅左右，尤其係民主政治嘅運作，以及言論自由嘅保障問題。比如話由於話語專制，少數群體出唔到聲，只能由得多數人話事，甚至畀主流迫害都無人知，自然無人幫口、繼續受侵害。又比如就民主政治嘅質素睇，啲話語畀班暴民把持固然係衰，但就日常來講，公眾唔係時時都知事事，偏偏有啲公眾事務係需要精專知識、事實數據先有討論基礎，噉呢個時候就可能有利益團體操作資訊、輿論，而啲公眾不明就裏，入曬愣（），做曬政治應聲蟲，之後呢啲利益團體就可以利用多數人嘅優勢壓制不利於佢嘅少數聲音，從而達到一啲政治目的。所以點防範呢啲問題，就係政治制度嘅設計問題。

舉啲好粗嘅例。比如話廣州嘅白雲山好大座，阻住山兩邊嘅快速交通，假設而家所有廣州市民都贊成挖通座山，噉係咪意味住白雲山真係可以挖呢？又比如話香港用地緊張，所以要將市區推到原本係郊野公園嘅地方，唔鬼理咩生態環境，假設所有香港市民都贊成，噉係咪又真係可以噉樣做呢？就呢啲例子去思考，就會思及政治運作嘅種種問題。

類:社會
猩猩補習班

《**猩猩補習班**》（英文：**Gorilla Study Group**）係香港電視廣播有限公司製作嘅細路節目，2014年1月5號開始，逢禮拜日16:30-17:00播。由2017年4月開始主持陣容包括林溥來（Patrick Sir）、張寶兒、單文柔同一班參加過《我係小廚神》嘅細路，而之前做過主持嘅包括農夫 (組合)、林希靈、黃愷怡、葉冬晨、尤蔭蔭等。

## 環節
每集猩猩補習班一般有以下其中一至兩個環節：

;資訊
*猩猩300秒

;綜藝
*簡單英語
*講好英文

;體育
*足球小將
*醒獅舞動

;飲食
*猩猩廚房

;文化
*繪畫魔術

;問答
*6年C班

;其他
*猩猩仔煲冬瓜
*原來有段古

## 睇埋
*Think Big天地
*Think Big大明星
國際消費者權益日

**國際消費者權益日**（；）係一個保護國際地區嘅消費者權益嘅日子，一般喺每年嘅3月15號先至搞嘅活動。

## 史
### 背景
由於現代工業化喺度猛咁發展，加上嗰啲生產嘅技術已經越嚟越新，搞到好多消費品都出咗嚟，而消費市場就成日魚龍混雜（唔知嗰樣嘢係堅定流嘅），結果搞出咗好多同消費意外同難有關嘅大龍鳳出嚟。搞到消費者嘅權益有得震就冇得瞓。而國際消費者協會就喺1960年正式成立咗。
### 提出舉辦
喺1962年3月15號，嗰時嘅美國總統約翰甘迺迪喺眾議院入面發佈咗一份按嘅協議嚟保護消費者嘅權益。而消費者權益協會嘅發言人——晏華化造就提出咗遵守世界各地嘅消費者權益，話要成立「國際消費者權益日」。結果喺1983年3月15號嗰日開始，眾議院正式通過決議，將每年嘅3月15號定為「國際消費者權益日」。

## 意義
美國嘅眾議院之所以開呢個主題日，係因為宣傳國際消費者嘅聯盟組織同推廣佢嘅活動，嚟睇實嗮喺全世界範圍入面同維護消費者權益有關方面嘅工作。重希望喺全世界各個國家入面要搞好呢方面嘅努力同埋合作。

## 註

## 睇多啲
*

## 出面網頁
* 
* 

類:主題日
類:保護消費者
Think Big天地

《**Think Big天地**》（英文：**Kids, Think Big**）係香港電視廣播有限公司製作嘅細路節目，取代《放學ICU》，2015年1月12號開始，逢禮拜一到五16:50－17:20播；2020年4月5號起，逢禮拜六到日16:30—17:00播。2021年8月16號俾《Hands Up》取代。

## 每集內容
*內文：Think Big天地集數一覽

## 主持同嘉賓
*余德丞
*林希靈
*黃愷怡
*李雯希
*阮浩棕
*陳雅思
*黃碧蓮
*單文柔
*鄧家禮
*鍾晴
*鍾君揚
*馬俊傑
*伍樂怡
*邱晴
*何依婷
*曾展望
*徐文浩
*王虹茵
*倪嘉雯
*陳楨怡
*黃紫恩
*梁敏巧
*吳佩隆
*陳嘉慧
*陳若思

### 主要嘉賓
*劉聖雪
*彭金滿
*吳運忠
*Kathy Hui
*Leo Cheung
*Miss Noel
*林溥來
*鄧文瀚
*Debbie Law
*何佩珉
*歐陽偉豪
*彭淑儀
*Miss Jan
*姚子軒
*梁嘉琪
*陸浩明
*麥美恩
*張寶兒
*林凱恩
*農夫 (組合)

## 環節
每集Think Big天地嘅配三個環節係：

;資訊
*訪問校園
*Patrick Sir爆趣英語逐個捉

;科學
*今日搞邊科
*STEM出創意
*三年N班實驗室

;動物
*動物說不完

;綜藝
*英語無難道
*趣味普通話
*粵語猜猜猜
*成語猜猜猜

;體育
*齊齊起動

;飲食
*世界好『知』味
*Kid's dish

;藝術
*我都畫得到
*齊齊Art Like

;文化
*功夫之道
*Ben Sir 醒醒你
*小齊魔幻學堂

;遊戲
*魔幻仙境
*精靈庭園
*Think Big之森探險團
*Think Big冒險之旅

;問答
*搶住嚟答通識比賽
*Think Big腦力戰

;其他
*小積木大創意
*Little Miss Hong Kong

## 特備節目
### 2016年
*2016年4月 Think Big玩創開放日
*2016年6月 Think Big海上玩創日
*2016年8月 Think Big玩創彈跳天地
*2016年10月 Think Big校際STEM大賽
*2016年12月 Think Big聖誕Party2016

### 2017年
*2017年6月 Big Big小明星2017
*2017年8月 Think Big玩創科學園
*2017年12月 Think Big聖誕Party2017

### 2018年
*2018年3月 Think Big玩創復活節
*2018年6月 Think Big之夏日大想
*2018年8月 Think Big澳門冒險挑戰賽
*2018年9月 Big Big小明星2018
*2018年12月 拆動愛Big Big Re-gifting Day

### 2019年
*2019年1月 Big BigKIDs 耀目登場

## 睇埋
*Think Big大明星
*Think Big遊學團
*Big Big小明星

## 出面網頁
*《Think Big天地》官方網站
Think Big大明星

《**Think Big大明星**》（英文：**Kids, Think Big**）係香港電視廣播有限公司製作嘅細路節目，2015年1月17號開始到10月17號，逢禮拜六16:30－17:00播，由余德丞、林希靈、黃愷怡、黃碧蓮、李雯希、阮浩棕主持。
## 睇埋
*猩猩補習班
*Think Big天地
*Think Big遊學團
四連刻

**四連刻**，係蔴雀嘅其中一種玩法，食餬時必須要符合以下條件：
#有對眼同凈低嗰12張牌要形成等差數列且等差等於1（最大9，最細1）。
#除咗對眼之外，其他嗰12張牌必須要同一花色。
## 牌例
;有一對唔同花色嘅眼
:&nbsp;&nbsp;&nbsp;&nbsp;&nbsp;&nbsp;&nbsp;&nbsp;
例如做眼，有1、2、3、4呢四對數各三隻牌（唔理有冇碰定槓），都可以睇成四連刻。不過會被睇成湊一色。
;同花色嘅眼做版
:&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;
呢組牌是旦嚟隻或就食餬，噉嘅情況下絕對形成四連刻。呢組情況下既可以睇成清一色，又可以睇成對對胡，甚至睇成四連刻。一食呢種類似組合會贏好多錢。

## 參閱
*三連刻
第5屆香港區議會選舉

**香港特別行政區二零一五年區議會一般選舉**喺2015年11月22號舉行。呢次選舉會重選香港十八區區議會全部四百三十一席。而贏出選區嘅議員任期得四年，由2016年1月1號去到2019年12月31號為止。

## 背景
2007、2011年兩屆區議會選舉入面都係由親中派大獲全勝之後，泛民主派喺地區實力就今時唔同往日。但係呢個時候，經歷梁振英上台、反國民教育運動、同埋自由行引起嘅中港矛盾之後，造成咗香港社會入面有唔同程度嘅撕裂。再加上2014年8月31號全國人大常委會就香港政改做最終決定，令到香港政局出現變化。加上由呢屆選舉開始，唔會再設有委任議員，呢一次選舉被人覺得係反映香港民意嘅一次選舉。

## 選區分界
因應2012年政改嗰時政府嘅承諾，所以喺2014年政府已經修改咗有關法例，2016年全面取消區議會嘅委任議席。另一邊因應人口變動，政府亦喺2016年開始喺十八區一共加咗19席去度四百三十一席。而灣仔區議會同東區區議會人口唔均勻，所以政府亦修改咗有關行政區劃界，將東區兩個區議會議席範圍畀咗灣仔。 選舉管理委員會之後依照法例嘅規定，喺二零一四年六月去到七月期間，就選區分界同起名做公眾諮詢，並喺二零一四年十一月向行政長官交出建議報告。喺建議報告入面，選管會改咗一百零九個選區分界，並且畀二十四個選區預計人口偏離咗人口基數嘅可以幅度。

## 選前事件
### 疑似中共政府黑客入侵民主黨成員電郵
有至少有20名民主黨成員嘅電郵喺區議會選舉前遭來自中國IP地址嘅黑客攻擊。美國網絡保安公司FireEye話，呢啲攻擊嘅手段主要係用嚟攻擊中共政府嘅監視對象，畀當局可提早知道泛民主派計畫示威等資訊。

### 梁美芬多年後被指控選舉舞弊
梁美芬曾經喺2015年區議會選舉入面搵咗李家仁唱《小明上廣州》嘅改詞版去支持佢同為同站台，呢啲搵藝人站台嘅做法本來好普遍，例如喺2007年香港特首選舉入面，黎明亦有上台同曾蔭權合唱《奮鬥》一曲。當時亦未有聲音批評梁美芬。但隨著喺2021年8月，黃耀明因為喺2018年3月為泛民主派區諾軒站台唱歌，兩人一同被控選舉舞弊，就有部分聲音話，梁美芬同李家仁咁做，同樣有選舉舞弊嘅嫌疑，如果廉政公署唔調查嘅話，需要向公眾交代。

## 參選名單同結果

## 攷

## 出面網頁
*2015年區議會選舉官方網站
*立場新聞－2015年區議會選舉專頁

類:2015年選舉
05
柯維納馬路

**柯維納馬路**（葡萄牙文：***'）係[[澳門]]離島氹仔入面一條主要[[馬路]]，連接[[運動場圓形地]]同[[盧伯德圓形地]]之間。

==背景==
1947年，澳門海島鎮公所行政官寫嘅《1948年海島鎮行政管理報告》入面，將由[[土地運輸工務局|工務局]]負責起一條將氹仔炮台同氹仔村連埋嘅路。

1950年2月25號，[[澳門總督|澳督]][[柯維納]]為呢條馬路同氹仔炮台附近嘅新起碼頭主持開幕儀式，同時呢條路亦以當時嘅澳督柯維納（葡萄牙文：***'）黎起名。

2012年8月7號，為咗配合輕軌工程而設計嘅柯維納馬路交通樞紐正式開工。

## 柯維納馬路交通樞紐
為咗市民可以喺輕軌、巴士同的士之間有良好嘅轉乘環境，擴大公交系統嘅轉乘面，優化區內嘅步行環境，所以就喺柯維納馬路做呢個交通樞紐，入面有輕軌站，重有花園平台、社區設施同綠化廣場，並且重會有五十九個車位嘅地牢旅遊巴停車場，同埋喺地面有十九個巴士總站停泊位，工程同時亦針對本區嘅水浸問題，增加排水嘅能力。整體構思係為咗強化交通樞紐同輕軌站以及周邊住宅區之間嘅連接性、便捷性同安全性。

### 輕軌

### 巴士

## 攷
*《澳門街道的故事》，澳門培道中學歷史學會，2004。 ISBN 9993771066

類:澳門街道
南京 (搞清楚)

**南京**（）除咗係中國江蘇嘅南京外，重可以係：

## 古地名
南京係古代常用地名，係因爲古代有複都制，即係有兩個京師。之中位於南方嘅京師，叫做「南京」，又可以嗌做「南都」。
*中國
**成都，唐代陪都，叫做「南京成都府」
**北京，遼代陪都，亦係遼五都之一，先叫「南京幽都府」，後叫「南京析津府」，大概喺而家北京西南部嘅廣安門附近
**商丘，北宋陪都，叫做「南京應天府」
**盧龍，金朝初期陪都，叫做「南京平州」
**遼陽，金朝中期陪都，叫做「南京遼陽府」
**開封，金朝後期陪都，叫做「南京開封府」
**荊州，曾經叫做「南都江陵府」
**許昌，曹魏五都之一嘅南都
*朝鮮半島
**淸津或咸興，渤海國嘅陪都，亦係渤海五都之一，叫做「南京南海府」，具體到而家嘅城市，有講係淸津，亦有話係咸興
**南原，新羅五小京中嘅南原京，個名近似「南京」
**首爾，高麗陪都，亦係末期嘅國都，1010年時由「漢陽」改名做「南京」

## 現行地名
*中國
**南京街道，吉林省吉林市船營區嘅街道
**南京鄉，湖南衡陽耒陽嘅鄉
*日本
**南京町，神戶中央區嘅町，嗰帶係唐人街

## 影片
*南京 (1938年紀錄片)
*南京 (2007年紀錄片)
*南京！南京！

## 日文事物
喺日文，「南京」呢個詞可以做形容詞同接頭詞，有「中國嘅」「外來嘅」「珍稀嘅」嘅意思
*花生，日文：
*木蝨，日文：
*鎖，日文：
*南京玉簾，日文：，係日本一種街頭表演
*南瓜，日文：

## 其他
*小南京，用來稱呼嗰啲同江蘇南京有淵源、或者近似南京嘅地方
*南京路，好多處

## 睇埋
*東京 - 西京 - 北京 - 中京 - 上京
*東都 - 南都 - 西都 - 北都 - 中都 - 上都
張曉卿

丹斯里拿督**張曉卿**爵士（）係馬來西亞生意人，祖籍福建福州閩清，世界華文媒體董事會主席。
張藝謀

**張藝謀**（；），係中國電影導演，陝西西安人，北京電影學院畢業。出名作品包括《紅高粱》、《大紅燈籠高高掛》。

## 出生日期
張藝謀出世報戶口，唔知原因為寫錯，本來係一九五〇年四月二號，變咗一九五一年十一月十四號。

## 榮譽學位
* 香港城市大學榮譽文學博士（2005年）
* 香港演藝學院榮譽博士（2010年）

## 注

## 出面網頁

* 
* 
* 
* 
* 
* 

 

類:香港演藝學院榮譽博士
類:香港城市大學榮譽博士
類:北京電影學院舊生
類:西安人
高智晟

**高智晟**（）係中國律師，陝西榆林佳縣人，出名幫人維權，譬如幫法輪功人辯護，所以畀北京法院判佢「煽動顛覆國家政權罪」。

二零二三年八月十二日，全世界有六十個國家嘅律師聯署，要求中共政權無條件放高智晟，等佢可以有自由，同埋可以同老婆仔女團聚.

## 睇埋
*中華人民共和國網絡審查

類:陝西人
黃花風鈴木

（學名：**'），又叫**黃鐘木**（）或**毛風鈴'''（），係紫葳科風鈴木屬嘅落葉喬木，原產南美洲巴西，而家喺全球嘅熱帶同亞熱帶、溫帶地區都可以搵到。

佢嘅花語係感謝。

## 樣
植株大概4～6m高。樹幹比較直，樹冠好似把遮噉。葉係掌狀複葉品種，倒立蛋形，有4～5嚿，好似張紙咁薄，但有疏鋸齒；葉色黃綠到深綠，有啡色嘅細茸毛。花一般係金黃色，邊稍微有啲曲；花冠既似漏斗又似風鈴；每年3～4月開花。果係莢果品種，向下開裂；籽有薄嘅翼響度。佢喺唔同季節入面有唔同形態：
*春：樹上開花，冇樹葉。成樖嘢一片金黃。
*夏：樹上出樹葉同莢果，之前開咗啲花跌嗮落嚟。
*秋：樹上一片綠。
*冬：開始落葉。

## 用途
植株既可以做庭院同街頭嘅植物，又可以做綠籬植物，重可以做行道樹。另外啲花同葉可以俾人睇。

## 連出去
* 黄花风铃木 Tabebuia chrysantha 护花网
* 不常见的花与花语：黄花风铃木的花语 第一星座网
* 黄花风铃木 农苗网

類:風鈴木屬

類:喬木
類:花卉
類:觀葉植物
類:行道樹
類:綠籬植物
跳舞蘭

**跳舞蘭**（；學名：**）係蘭科其中一個屬，原產南美同中美洲，生物分類屬樹蘭亞科，有超過330個品種。
燙衫

**燙衫**，又寫做**熨衫**，係洗完衫後用熱力整平衫褲去除鈔皮嘅過程。
## 睇埋
*燙斗
*燙衫板
熱

**熱**（），又叫**熱力**、**熱量**，係熱力學上嘅一種能量，佢可以由一件熱啲嘅嘢轉移到一件無咁熱嘅嘢度。

## 睇埋
*熱能
*溫度
鈔皮

**鈔皮**，俗寫**巢皮**，書面寫**皺皮**，係指一樣嘢表面起褶、唔平滑、有紋路，好多時都用嚟形容皮膚。

## 睇埋
*鈔皮瓜
*鈔皮柑

## 參考
燙衫板

**燙衫板**，又寫做**熨衫板**，係一張用嚟燙衫嘅長檯，檯面平坦耐熱，將衫褲放上去，就可以用燙斗燙衫。
鈔皮瓜

**鈔皮瓜**（），俗寫**巢皮瓜**，書面寫**皺皮瓜**，係一隻蜜瓜品種，同哈密瓜係近親，皮有網紋，果肉橙色。
莫振高

**莫振高**（；；）係一位中華人民共和國嘅教育家，廣西壯族自治區河池市都安瑤族自治縣嘅壯族人，啲人成日嗌佢係「化緣校長」。曾經做過廣西都安瑤族自治縣高級中學嘅高級老師、校長同埋中華人民共和國嘅先進工作人士。

## 生平
莫振高喺1957年喺廣西河池嘅一個山旮旯嘅地區入面出世，喺1972年8月嗰時開始參加工作，1974年11月入咗中國共產黨，之後重做咗都安瑤族自治縣高級中學嘅老師。由於佢嘅教學質量都幾好吓，結果連續23年（1993年——2015年）都有學生考入清華同北大。令到好多都安當地啲人成日搏命噉將細路送到都安瑤族自治縣高級中學嗰邊，希望自己嘅細路可以行出呢個山旮旯嘅地區。甚至連續35年（1980年——2015年）用咗自己比較少嘅人工嚟幫咗近300名特困生嚟順利考入大學。喺2011年9月初重攞埋中華人民共和國教書育人榜樣嘅稱號。

喺2015年3月9號，莫振高喺南寧因舊病復發冇得醫死咗，終年58歲。

## 個人得獎記錄
*廣西壯族自治區勞動模範（1996年）
*中華人民共和國先進工作者（2000年5月）
*感動廣西十大新聞人物（2006年）
*廣西規範化管理十佳校長（2007年）
*河池市優秀共產黨員（2007年）
*都安瑤族自治縣優秀黨員（2007年）
*都安瑤族自治縣優秀老師（2007年）

## 註

## 出面網頁
* 莫振高 河池网
* "化缘校长"莫振高不幸去世 生前帮2万贫困生上学 武進新聞網 （2015-03-16）

振高
類:廣西人

類:中國教育家
類:感動中國年度人物
卡斯迪利鎮直升機失事

**卡斯迪利鎮直升機失事**（）係南美洲阿根廷西北邊，安第斯山脈附近嘅卡斯迪利鎮地區喺2015年3月9號挨晚（廣州同香港當地時間：2015年3月10號凌晨）發生嘅一單兩部直升機相撞嘅事件。最後兩部直升機上一共10個人死晒。

## 事發機型
事發嘅兩架直升機都係空中客車直升機公司出嘅松鼠一型直升機，而註冊冧巴係LQ-CGK同LQ-FJQ。其中一部係2010年註冊嘅冧巴7041嘅直升機，另一部係2012年註冊嘅冧巴7574嘅直升機。

## 背景
呢兩部直升機都係法國TF1電視台負責影嘅一部野外求生嘅真人騷節目嚟到卡斯迪利鎮嗰邊影，而影嘅嘢係話出名嘅人喺好惡劣嘅環境入面點樣求生。而負責影呢部片嘅包括咗卡米爾·裕化、阿里·畢拿、耶晏尼·羅戈、別利比·柬地羅羅、富羅蘭斯·阿托、阿力斯·華斯提拿同斯爾韋·韋托特、阿尼傅羅利·瑪莎呢8位出名嘅運動員。不過到咗距離布宜諾斯艾利斯西北邊1170公里嘅卡斯迪利鎮嗰時係2015年2月下旬，而節目最先喺阿根廷南邊嘅烏殊懷亞嗰度開拍，之後轉到剌爾育沙嗰度繼續影。斯爾韋·韋托特喺事發前已經出咗局兼返咗法國巴黎。

## 事故經過
由於每部直升機凈係可以搭4位乘客（計埋飛行員）上天度幾秒之後就跳落嚟。但喺兩邊直升機起飛咗無耐，大概距離地面100米到就撞埋一齊。而事發時間啱啱係當地時間2015年3月9號17點15分（UTC標準時：2015年3月9號20點15分；廣州當地時間：2015年3月10號04點15分）到，嗰日天晴。而嗰時其他參賽者喺事發嘅地面附近帶咗眼罩嚟等住比賽。而兩位揸直升機嘅人都係揸咗4年飛機嘅退役軍佬。

### 死咗嘅人

除咗以上呢三位名人死咗之外，重有以下呢啲人都係死咗：
*  祖安·卡路士·卡斯迪奴（50）：機師，退役中校，之前喺馬爾維納斯群島戰爭入面打過仗。
*  西沙·羅伯圖·阿巴提（58）：機師，退役上尉，飛行員教練。
*  布利斯·基爾巴迪（32）：攝影師。
*  羅拿迪·史巴斯力（40）：導演。
*  聯斯耶·美打爾比：記者。
*  禾羅迪亞·健拿（36）：項目經理。
*  愛督阿特·基愛斯（61）：收音佬。

## 外界反應
喺出咗呢單嘢之後，由於死咗差唔多位位都係法國嘅名人，所以好多法國嘅政府界都關注咗呢件事。
*法國總統奧朗德：「由於出咗呢單噉嘅意外，所以我代表法國媒體話一個好大嘅悲哀。」
*斯爾韋·韋托特喺twitter度話：「由於我嘅老友已經死咗，我好震驚。我冇嘢講，我乜都唔想講。」
*法國TF1電視台用咗高層領導講嘅話：「TF1全體人員都喺嗰個驚心動魄時段一齊悼念呢啲死咗嘅人嘅家庭同親戚。」

## 註

## 出面網頁
* *Junta de Investigación de Accidentes de Aviación Civil* 
** "Accidente de helicópteros en Villa Castelli - La Rioja" (Archive)
** "Un equipo de JIAAC investiga el accidente de helicópteros en La Rioja" (Archive)
* "Accident in Argentina, between two Airbus Helicopters AS 350’s on Monday 9 March 2015" (Archive) *Bureau d'enquêtes et d'analyses pour la sécurité de l'aviation civile*
*  Helicopters crash, killing stars of French reality TV show
*  France mourns sports stars killed in Argentina helicopter crash
* Top French athletes among 10 dead after 2 helicopters collide in Argentina

類:法國史
類:阿根廷史
類:2015年
類:飛機失事
緬甸軍機入侵雲南事件

**2015年緬甸軍機侵入雲南事件**係指2015年3月緬甸北部內戰入面緬甸空軍戰機多次突然飛入中國邊界係咁揼炸彈。3月13號嘅一次三粒炸彈就揼咗落去雲南省臨滄市耿馬縣孟定鎮河外嘅大水桑樹，搞到中國公民五死八傷。

## 背景

2015年2月9號開始，緬甸政府軍就對緬甸北部嘅果敢地區（緬甸撣邦果敢自治區）揮軍北上，緬甸果敢同盟軍就喺克欽獨立軍、德昂民族解放軍之類嘅緬北武裝部隊支持入面開始反攻，冇幾耐戰事就一觸即發。到咗2月17號，緬甸總統吳登盛簽咗總統令，喺果敢地區實施90日嘅緊急狀態，而且用軍隊接收晒當地所有權力。而呢場仗係咁打落去搞到好多緬甸人做咗難民去晒中國雲南省。3月7號雲南省委書記李紀恆話有成六萬人從緬甸去咗中國。

## 經過
3月8號，緬甸政府軍同緬北武裝衝突嗰時，有流彈飛咗入中國，搞到有屋爛咗，但係冇人受傷。

3月12號，緬甸又有一架軍機飛入中國，揼咗兩枚炸彈之後炒埋機，而殘骸就喺13號下晝四點左右喺薄刀山被人發現。

3月13號16點30分左右，緬軍空軍第四次飛入中國，第三次對中國揼炸彈。有三個炸彈落咗喺雲南省臨滄市耿馬縣孟定鎮河外嘅大水桑樹，死咗三個中國人，好多人受咗傷，其中一個傷者喺醫院因為傷勢嚴重死埋。距離事發地三公里嘅當地中國村民張小姐話事發嗰時當地村民喺度砍緊蔗，「之後我地就聽到緬甸戰鬥機飛過嚟，喺附近爆炸，我哋半個鐘之後去到現場嗰時雲南當地嘅工作人員亦已經去到現場。」「現場殘肢被炸到周圍都係」。

## 攷

類:2015年
類:緬甸
類:雲南
懵仔魚

**懵仔魚**（；學名：***Rachycentron canadum***），中文學名叫**海鱺**（鱺讀離，），係一種分佈廣泛嘅鹹水魚，呢種魚自成一科，即係**海鱺科**（；***Rachycentridae***）唯一嘅屬**海鱺屬**（；***Rachycentron***）之下只有佢一種魚。至於海鱺科嘅歸屬，傳統上放喺鱸形目（*Perciformes*），但近來有觀點認爲應該放喺鰺形目（*Carangiformes*）之下，呢個目歸**'（個拉丁文可以寫成''Carangimorphariae''或者''Carangaria''）。不過可以確定呢種魚歸[[輻鰭魚綱]]（''Actinopterygii''）[[新鰭亞綱]]（''Neopterygii''）[[真骨下綱]]（''Teleostei''）。

== 名 ==
呢種魚之所以嗌做「懵仔魚」，係因爲佢頭扁嘴闊，擘（）開口時懵口懵面噉，所以嗌做「懵仔魚」。亦有人話係因爲佢亂舂懵撞，人捉佢好易，所以有噉嘅名。另外亦嗌做**懵仲**（）、**魚仲**（）。喺內地，因爲呢種魚嘅樣似部軍艦仔，所以嗌做**軍曹魚**。喺臺灣啲鶴佬話叫做**海麗仔**（[[閩南話白話字]]：Hái-lē-á），又寫做**海鱺'''。

## 分佈同棲息

懵仔魚通常單獨嘅，除咗每年繁殖時會歸聚一處外，仲會有時聚集喺珊瑚礁、沈船殼、港口、浮標、同海洋綠洲。佢係淺海魚，不過佢可以去河口同紅樹林度搵嘢食。

佢可以喺東西大西洋嘅熱帶暖水海域度搵見，尤其係加勒比，同埋喺印度-太平洋，除咗印度、澳洲同日本。佢係廣温生物（eurythermal），即係受得落好大嘅溫度範圍，自1.6～32.2℃。佢亦係廣鹽生物（euryhaline），生活嘅鹽度喺5到44.5 ppt。

## 攷

類:鱸形目
類:食用魚
五個小孩的校長

《**五個小孩的校長**》（；中國大陸片名《**可愛的你**》）係一套喺2015年3月上映嘅港產片，由關信輝擔任導演，陳木勝監製，張佩瓊編劇，由楊千嬅、古天樂同埋五個細路女聯合主演。以真人真事改編，講述全香港人工最低幼稚園校長呂麗紅，成功挽救元朗錦田元岡幼稚園避免殺校嘅故事。香港票房總收入達到4,672萬，成為2015年最高票房嘅港產片，亦係唯一一套打入2015年全年總票房十大嘅港產片。

## 故事簡介
呂慧紅（楊千嬅飾）校長帶住忐忑嘅心情提早退休，結束咗名校幼稚教學生涯，表面上係要­完成同老公阿東（古天樂飾）一齊環遊世界嘅夢想，實際上係為咗逃避失卻教育熱情同理想磨­滅嘅嗰份遺憾。

嗰時慧紅見到元田村一間只有五個學生嘅幼稚園，以月薪4500蚊招聘校長兼校工嘅廣告­，若果冇新校長，校舍就會被改建成垃圾房甚至係義莊。慧紅決定應徵，希望為佢哋完成學期­學習就正式告別教學生涯。

除咗教學，佢重要親自維修校舍、洗厠所、做校車司機，就算為咗窮家長解決困難之後都畀人取笑同睇唔起。憑住一份傻勁，佢將困難都克服過來。麗紅慢慢鍾意咗呢度，瞞住老公阿東決心獨­力將學校搞落去……

## 演員表

## 電影歌曲
主題曲：友誼萬歲
填詞：鄭國江
編曲/監製：王建威
主唱：楊千嬅
合唱：香港兒童音樂劇團

插曲：小太陽
作曲：顧嘉輝
填詞：鄭國江
主唱：香港兒童音樂劇團

## 獎項
*加拿大Niagara Integrated Film Festival：最佳家庭電影
*日本福岡國際電影節：Fukuoka Film Festival Audience Award 2015
*香港YAHOO!搜尋人氣大獎2015：本地電影
*MOKO第二屆全民投選電影金影獎頒獎禮：2015年我最喜愛香港電影女主角: 楊千嬅

## 出面網頁
* 
* 

## 參考
長生不死

**長生不老**即係永遠都唔會老化。仲有**長生不死**（遲早都會老化，但係永遠都唔會死），**不老不死**（永遠都唔會老化，又永遠都唔會死），家下冇人永遠在生。而燈塔水母係家下已經有人識嘅長生不老動物。

## 宗教信仰同神話
永生就係永遠生存或永遠都喺度嘅生命。不過呢個都係好多人追求嘅目標同宗教追求嘅其一主要嘅核心思想。

### 道教
*喺道教入面，長生不老係仙人嘅標記。喺秦代嗰時，方士徐福為咗頂住秦始皇去搵長生不老藥，重帶埋1000位細路出海搵蓬萊同瀛洲諸仙山上面嘅仙人，結果都係未搵到，後嚟道教入面又有專門煉丹服藥（計埋煉內丹）嘅流派，而目標又係為咗長生不老。
*而嫦娥同羿為咗搵老婆而偷咗西王母嘅不死藥嚟食而一齊去咗月光嗰度。

### 北傳佛教
*喺北傳佛教嘅經典入面話過如果阿羅漢喺度嘅話菩薩同佛陀可能仲喺世上好耐。而佛陀喺法華經入面話將來變成佛，住世12——24個劫仔，仲話如果我變咗佛係好遠好遠嘅事，而阿僧畀出嚟嘅劫成日凈喺得減少就唔會消失。
## 睇埋
*癌症
*木乃伊
*不死生物
*哲人之石
*心靈上載

## 註
廣州工程技術職業學院

係中國廣東廣州一市級普通高校，有5個校區。呢間學校喺1964年成立。

## 校區
呢間學校有5個校區，分別喺：
*總校：喺越秀區環市東路465號
*東川路校區：喺越秀區東川路94號
*從化校區：喺從化區沿江南路302號
*龍眼洞校區：喺天河區天源路1121號
*黃埔校區：喺黃埔區紅山社區嘅石化大院附近

## 出面網頁
* 广州工程技术职业学院官网

類:天河區
類:從化
類:黃埔區
吹波機

**吹波機**係種專門用嚟驗測人嘅血入面酒精含量嘅機，用家吹啖氣入去就曉計，多數係交通警用嚟捉酒後揸車。
交通警

**交通警**，警察一種，專門負責執行交通法例，同埋維持交通流暢同埋交通安全。佢亦叫**交通警**、**交通警員**、**交通警察**。未有交通燈地方，交通警會着白衫或者戴手袖，喺繁忙十字路口指揮交通。有時壞交通燈時、交通意外塞車，就要交通警指揮交通。

交通警有時亦配備私家車同電單車，以便路上執法。有時會有啲特別配備，例如用雷達槍捉超速，吹波機捉酒後揸車。同埋捉違例泊車以其他交通法用嘅告票。

各地交通法例唔同，執行權力亦有唔同，交通警所做嘅範圍亦因地而異。

有啲地方有交通督導員，但唔屬於交通警。

## 香港
香港交通警嘅配備，同一般差人冇咩分別，西灣河示威者中槍案入面開槍嘅正正就係一名交通警。
廚師發辦

**廚師發辦**，又叫**大廚發辦**，係食肆一種經營方式，幫襯嘅人客唔使諗食乜，唔需要考慮嗌套餐定係散嗌，總之完全交畀廚師話事，會為人客準備至新鮮同至耍家嘅餐。呢種方式通常出現喺日本菜或者私房菜。
褲浪

**褲浪**係褲中間兩隻腳相連嘅地方，包住下體嘅位置。古時中國細路哥嘅褲無褲浪，叫「開浪褲」，方便屙。
第6屆斯洛伐克總統選舉

**第6屆斯洛伐克總統選舉**喺2014年3月15號舉行。

## 背景
呢次選舉係斯洛伐克獨立以嚟第四次嘅總統普選。做緊總統嘅伊萬·加什帕羅維奇已經做咗兩屆，根據憲法佢唔可以再參選。

2014年1月15號，斯洛伐克國民議會議長帕沃爾·帕什卡確認，有十五個候選人參加呢次總統選舉，創咗總統候選人數嘅紀錄。

喺首輪選舉入面，現任總理、方向黨主席羅伯特·菲喬同慈善家、獨立人士安德烈·基什卡先可以入去第二輪投票。斯洛伐克統計局最終統計結果喺首輪投票入面菲喬贏咗28%嘅選票而排第一。而基什卡就憑住24%嘅選票排第二。而排第三就係攞到21.24%選票嘅另一個獨立人士拉多斯拉夫·普羅哈茲卡。

而呢屆選舉投票率係43.4%，而喺上次2009年選舉入面投票率就係43.63%。按斯洛伐克憲法規定，候選人一定要喺第一輪投票入面攞到超過50%嘅選票，先唔洗搞第二輪投票。由於喺呢屆選舉入面第一輪投票冇人攞到過半數選票，所以喺第一輪選舉入面攞到最多票嘅兩位（菲喬同基什卡）就要喺3月29號進行第二輪投票黎決一勝負。

3月29號，獨立人士安德烈·基什卡喺第二輪投票攞到59.38%嘅選票，贏出呢屆總統選舉。

## 第一輪
### 候選人

### 退出候選人
*盧比卡·布拉什科娃（Lubica Blaskova） – 2013年4月7號登記參選，2014年1月9號退出。
*彼得·奧蘇斯基（Peter Osuský） –  2013年6月12號登記參選，2014年1月29號退出，自由和團結黨提名另一個普羅哈茲卡做候選人。

## 結果

## 攷

## 拎
*Rapport de force avant les présidentielles

類:2014年選舉
06
中國人民解放軍廣州總醫院附屬一五七醫院

，簡稱，係中國廣東廣州一歷史比較耐同埋有光榮嘅革命傳統嘅一間醫院，喺白雲區廣州大道北嘅同和嗰邊，白雲山嘅伍仙橋門東邊冇幾遠嗰度。佢重係廣州嘅一間三甲醫院。

## 史
呢間醫院喺1937年成立，本來就唔喺廣東廣州嗰邊，而喺河南漯河，1954年改名做**一五七陸軍醫院**。

喺1957年12月，醫院從河南省漯河市搬咗去廣東省廣州市，重喺而家嘅同和嗰邊起咗間嘢。喺1970年代醫院重畀周恩來讚過。1995年醫院攞到軍區科研先進單位嘅稱呼，1996年攞到三甲醫院嘅，再喺1998年攞埋全軍醫學繼續教育先進單位稱號。喺2003年，呢間醫院有份抗擊沙士。

到咗2009年8月，醫院開始由廣州軍區廣州總醫院睇實，同時改名做「廣州軍區廣州總醫院附屬一五七醫院」。2017年改名做**中國人民解放軍廣州總醫院附屬一五七醫院**。

## 附近嘅交通
;地鐵
*：京溪南方醫院站
;巴士
*一五七醫院站

類:廣州醫院
類:廣州市白雲區
類:廣州三級甲等醫院
類:廣州軍區
王岐山反貪

**王岐山反貪**係指中共中央政治局常委王岐山喺中共十八大之後做咗中央紀律檢查委員會書記，之後聯合中共中央總書記習近平喺中國共產黨內部進行嘅前所未有大規模反貪腐行動，俗稱「打老虎」，中紀委權力因而空前膨脹。

反貪導致多名前任同現任高官落台，其中包括首個因貪污被調查嘅原政治局常委周永康同首個因貪污被調查嘅原軍委副主席徐才厚，兩個人被認為係江澤民嘅親信，喺胡錦濤時代分別掌控「刀把子」（公安）同「槍杆子」（軍隊）。

## 部分受查高官
*周永康（前政治局常委；正國級）
*徐才厚（前軍委副主席；副國級）
*令計劃（全國政協副主席；副國級）
*蘇榮（全國政協副主席；副國級）
*郭伯雄（前軍委副主席；副國級）
*孫政才（政治局委員、前重慶市委書記；副國級）

## 參考
山胡椒

**山胡椒**（；學名：**'），又叫**豆豉薑**（）或**山雞椒**（），喺香港叫**木薑子**（），臺灣嘅[[泰雅族]]原住民叫**馬告'''，係樟科山胡椒屬嘅一樖落葉灌木。

## 用途
由於山蒼樹入面有山蒼子油，可以用嚟整香料等工業範圍入面。而根、葉同果都可以用嚟做藥，佢啲果汁搽喺皮度可以防蚊叮蟲咬；而花可以用嚟沖茶，果可以用嚟整調味料。由於佢啲木可以防蛀，所以佢重可以用嚟整傢私。

## 參考資料

*民俗植物－山胡椒
*台湾山胡椒
*山胡椒
*木薑子-香港野花網
*蓽澄茄 Bi Cheng Qie 中藥標本數據庫 (香港浸會大學中醫藥學院) 

類:山胡椒屬
類:灌木
類:落葉植物
類:藥用植物
江西 (搞清楚)

除咗一般指家下嘅中國江西省外，重可以係：

## 中國
*江西 (中華民國)，中華民國大陸時期設嘅江西省
*江西行省，元朝設嘅行省

## 朝鮮半島
*江西區 (首爾)，韓國首爾嘅區
*江西區 (釜山)，韓國釜山嘅區
*江西郡，北朝鮮平安南道嘅郡

## 睇埋
*江東 - 江南 - **江西** - 江北
胡蘭成

**胡蘭成**（，），原名**胡積蕊**（），小名**蕊生**（），係大清及中華民國時期嘅一位作家同思想家，浙江人。佢因文學而出咗名，曾經係張愛玲老公。

喺第二次世界大戰嗰時俾日本人扶植，喺汪精䘙睺住嘅中華民國南京政府嗰度做，結果俾人睇成「漢姦」。佢喺日本投降之後匿埋，最後流亡日本，所以佢啲作品一直俾人忽視，直到蔣介石畀佢去臺灣教書。但係蔣介石一死，佢又俾人用言論攻擊，最後返咗日本，並且死喺嗰度。

佢出名嘅作品有《今生今世》同《山河歲月》。
花椒

**花椒**，又叫**川椒**、**山椒**，係芸香科植物，亦係常用香料。中菜會用嚟整鹵水、五香粉、麻婆豆腐、麻辣火鍋等，日本菜會用嚟整山椒粉點鰻魚同燒物。
花椒屬

**花椒屬**（；學名：**）係芸香科一屬，屬下有好多個品種。

## 屬下品種
* 簕欓花椒
* 嶺南花椒
* 兩面針

類:芸香科
莧菜

**莧菜**（***Amaranthus mangostanus***）係莧屬嘅一種菜，原產印度，好早就引入中國種。廣東人會用佢滾湯，又或者同鹹蛋、皮蛋（金銀蛋）一齊煮。
## 睇埋
*紅莧菜
五指毛桃

**五指毛桃**（；學名：），第個名係**粗葉榕**（）或**牛奶仔**（）或**土黃芪**（）或**南芪**（），喺廣東從化或廣州東北邊嘅鄉下地區成日嗌佢係**飯坳仔**（注意「坳」字係陽平調，），係桑科榕屬嘅常綠灌木或喬木仔，喺中國嘅福建、廣東、廣西、海南、雲南、湖南、江西同貴州、不丹、尼泊爾、緬甸、泰國、越南、馬來西亞、印尼同印度東北邊嘅山谷、山坡嘅灌木叢、溪邊或樹林先至搵到。

## 用途
五指毛桃嘅根成日畀廣東人用嚟煲湯，同椰子味差唔多。
### 藥用價值

五指毛桃嘅根可以用嚟做藥，佢有降血壓、抗腫瘤、抗心律失常、抗骨質疏鬆、抗人類免疫缺陷病毒(HIV)同止咳平喘等功效。

## 出面網頁
* 藥用植物圖像數據庫香港浸會大學中醫藥學院
* http://www.cmchk.org.hk/pdf/ich_wzmt.pdf 中藥趣談-五指毛桃]衛生署中醫藥事務部，香港中醫藥管理委員會
*粗葉榕物種相冊中國自然標本館
*Ficus hirta Vahl香港植物標本室
*粗葉榕中國植物圖像庫
*粗葉榕樹木谷
*五指毛桃樹木谷
*粗葉榕, Cuyerong 藥用植物圖像數據庫 (香港浸會大學中醫藥學院) 

類:四季常綠植物
類:喬木
類:灌木
Jessica

**Jessica**可以係：

* 謝茜嘉蘭芝（1949-），美國電影演員，奧斯卡金像獎最佳女主角
* 謝茜嘉謝西婷（1977-），美國演員
* 謝茜嘉（1977-），香港廣播節目主持人，原名何紀秋
* 謝茜嘉艾芭（1981-），美國演員
* Jessica Tess Cambensy（1988-），香港模特兒
* 鄭秀妍（1989-），美國歌手，南韓組合少女時代成員，藝名Jessica
*陳苡臻（1996-），香港女藝人，Youtube頻道「試當真」成員
* Jessica (美國搖滾樂)，由美國樂隊The Allman Brothers Band整嘅一首歌，喺1973年12月發佈
* Jessica (Dir En Grey專輯)，由日本樂隊Dir en grey整嘅一個專輯，喺2001年11月14號發佈
* Jessica (Elliot Minor專輯)，由英國樂隊Elliot Minor整嘅一個專輯，喺2007年8月6號發佈
* ，美國畫家喺1890年嘅畫作
* ，澳洲作家喺1998年12月1號嘅小說
紅莧菜

**紅莧菜**（***Amaranthus  tricolor***）係莧屬嘅一種菜，盛產溫帶地區，歐洲地方用嚟做盆栽，東亞地方用嚟當菜食。
## 睇埋
*莧菜
黃連

**黃連**（；學名：**'）；中國內地嘅部分中醫處方嗰邊成日嗌佢係**川連*'（）；佢係[[毛莨科]][[黃連屬]]嘅一種長年生嘅[[草本植物]]，原產地喺[[中國]]，而家喺中國嘅西邊、中間同東邊嘅山區入面就可以搵到佢。呢樖嘢重係其中一隻味道超苦嘅中藥。

==名==
由於佢嘅[[根]][[莖]]比較多，好似啲連珠噉，加上去嘅色比較黃，所以「黃連」嘅名就係噉嚟。
===所謂「川連」===
喺中國內地嘅中醫處方嗰度，有啲地區之所以寫佢係「川連」，係因為四川嗰邊嘅黃連產量可以去到中國內地80%嘅黃連總產量先至搞出噉嘅名。

==生長環境==
呢樖嘢一般生喺高山林嘅陰暗又潮濕嘅地區。

==形態==
黃連嘅根同莖又長又多分支，而且佢嘅根嗰度生做好多黃色嘅[[鬚根]]，佢嘅根莖比較多到好似啲連珠噉。佢嘅葉又幼又長，3嚿細葉整成複葉。而花嘅方面，春天嗰時先至開白色嘅花仔，一般生喺花莖嘅上邊，但係花公同花乸都唔喺同一樖嘢度。而且佢一開花嗰時就開3——8個，組成好似把遮噉。

==所謂「味道超苦嘅中藥」==
黃連隻味勁[[苦]]到出嗮名，主要係佢嘅莖嗰度有[[黃連素]]嘅[[生物堿]]響度。有人試過將一份黃連素加入250000倍嘅水落去都重試到埐苦味出嚟。

==藥用價值==
黃連一般係用根同莖嚟做藥，有清熱祛濕同去熱氣解毒嘅功效。重可以解失眠同心煩呢啲功效。

==歇後語==
廣東地區有句[[歇後語]]係「啞口食黃連」（香港嗰邊嗌「啞仔食黃連」），佢嘅謎底係「有苦自己知」。

==註==

==有關嘅書==
* 中国少年儿童百科全书 自然·环境 第413——414页　浙江教育出版社 ISBN 7-5338-1946-2/G·1942
* Yang, L.Q.; Singh, Mulkit; Yap, E.H.; Ng, G.C.; Xu, H.X.; Sim, K.Y. (1996). "In vitro response of Blastocystis hominis against traditional Chinese medicine". Journal of Ethnopharmacology 55 (1): 35–42. doi:10.1016/S0378-8741(96)01471-7. PMID 9121165

==出面網頁==
* [http://libproject.hkbu.edu.hk/was40/detail?channelid=1288&searchword=herb_id=D00440 黃連 Huanglian] 藥用植物圖像數據庫 (香港浸會大學中醫藥學院) 
* [http://libproject.hkbu.edu.hk/was40/detail?channelid=47953&searchword=pid=B00070 黃連 Huanglian] 中藥材圖像數據庫 (香港浸會大學中醫藥學院)
* [http://libproject.hkbu.edu.hk/was40/detail?channelid=44273&searchword=herb_id=D00431 黃連 Huang Lian] 中藥標本數據庫 (香港浸會大學中醫藥學院) 
* [http://images.google.com/images?as_q=%22Coptis+chinensis%22&num=20&btnG=Google+Search&imgsafe=active *Coptis chinensis* Photos (Google Images)] 
* [http://alternativehealing.org/huang_lian.htm Complementary and Alternative Healing University (Chinese Herbology)] 
* [http://sun.ars-grin.gov:8080/npgspub/xsql/duke/plantdisp.xsql?taxon=304 List of Chemicals in *Coptis chinensis'' (Dr. Duke's Databases)] 

類:黃連屬
類:草本植物
鶴嘴

**鶴嘴**（；或），減筆**鶴咀**，係香港一地，喺香港島嘅東南邊，出面係雙箸門。英文名係源自由香港開埠嗰時嘅軍官德忌笠。而家香港政府已經向佢加以自然保護。

石澳到鶴嘴之間，突出半島，按英國人嘅理解先至改名做鶴嘴半島，上有山脈龍脊，由滿山島山脈伸咗出嚟。

## 名

鶴嘴嘅來源已經冇嗮參證，地理上嘅「嘴」係山突入海中。不過英治初期已經記咗有「鶴嘴」呢個名。而嗰時重有個鶴嘴灣（又寫做鶴嘴環）。

鶴嘴俗寫鶴咀，只係舊日識字唔多，借咀為嘴。

## 攷
*星島頭條日報 海岸保護區 石澳鶴嘴半日遊
*鶴嘴海岸保護區
*香港政府新聞公報 立法會十六題：數碼地面電視廣播 
*南區旅遊網頁的最新進展及撥款申請
*漁農自然護理署 郊遊樂行
*香港天文台 香港氣象及潮水觀測摘要
*本港類近地名錄
廣州市第75中學

**廣州市第75中學**係中國廣東省廣州市嘅一間完全中學，喺1956年9月成立，有3個校區，都喺天河區入面。佢係廣東省現代教育技術嘅100間實驗學校嘅其一學校。

## 校區
呢間學校有3個校區，都喺天河區嘅燕塘同天平架嗰頭，分別喺：
*初中部：
*:廣州大道北498號
*高中部：
*:燕成路21號

## 校服色

呢間學校嘅主要校服色方面，話怪就唔怪。因為佢嘅短袖同長袖，大褸嘅色都唔一樣。分別係以下呢啲品種：
*長袖：（一少部分係）
*短袖：
*大褸：

## 註
第20屆以色列議會選舉

**第20屆以色列議會選舉**喺2015年3月17號舉行。

## 背景
喺2014年11月至12月左右，利庫德集團同猶太復國主義者聯盟雙方之間因為國家預算產生咗嚴重分歧。搞到12月2號利庫德集團宣布《解散議會法案》，而投票日就初步定喺12月8號。

12月3號，《解議會散法案》一讀，八十四票贊成對零票反對，有一票棄權。

12月8號，第二同三讀以九十三票贊成對零票反對通過。議長尤利·埃德爾斯坦就選舉日期召開會議，利庫德集團同猶太復國主義者聯盟就想3月10號選、工黨就要求喺3月17號選、沙斯黨同聖經猶太教聯盟就想3月24號選，而阿方就要求將選舉推遲到五月。最後確定咗3月17號舉行。

## 爭議
2015年2月，總理內塔尼亞胡因為執政利庫德集團嘅一條競選廣告被人告上法庭。而競選廣告一開頭就模仿咗「伊斯蘭國」嘅旗幟，跟住就打出字句「轉左」即係向恐怖主義低頭，暗示如果中間偏左陣營喺選舉入面贏出，「伊斯蘭國」就會喺以色列抬頭，呼籲選民要支持右翼嘅利庫德集團，支持總理內塔尼亞胡。

廣告喺2月14號攞上網冇耐就好快引起爭議。因為廣告背景歌腦咗一支由約旦流行樂隊組合，佢哋話內塔尼亞胡嘅政黨冇得到佢哋嘅同意就攞佢哋首曲，同賊仔冇分別。而呢支四人樂隊，成員都係巴勒斯坦難民嘅後代，本身就唔支持以色列政府，亦反對「伊斯蘭國」嘅所作所為。樂隊創立人話廣告將佢哋嘅歌同「伊斯蘭國」扯上關係，擔心會受到其他反對「伊斯蘭國」嘅人嚟報復，樂隊已經入稟以色列法院申請禁止佢哋再用呢首歌，而以色列總理內塔尼亞胡同利庫德集團就暫時冇回應。

## 結果
由現任總理內塔尼亞胡嘅利庫德集團大勝，但係攞唔到過半數議席，要搵人嚟籌組聯合政府，預料內塔尼亞胡會聯同其他傳統右翼同宗教盟友嚟組黨，內塔尼亞胡就想拉攏前利庫德集團成員卡隆領導嘅中間派庫拉努黨，呢個黨喺呢次選舉攞咗十席，而卡隆早前話入閣條件係要做新政府嘅財長。

票站調查結果出爐冇耐，內塔尼亞胡就喺佢領導嘅利庫德集團總部同支持者會面，宣布贏出：「排除萬難，我哋為利庫德集團攞到大勝，利庫德集團帶領國家陣營嘅大勝。」

根據中央選舉委員會嘅初步點票結果，執政嘅利庫德集團喺國會百二席入面攞到三十席，而主要對手中間偏左嘅猶太復國主義者聯盟就少六席比預期嘅差。而猶太復國主義者聯盟領袖赫爾佐克就認輸，並且已經打電話畀內塔尼亞胡祝賀，同埋赫爾佐克強調唔會加入新政府，會繼續做反對派監督政府。

## 拎
*Elections for the 20th Knesset

## 攷

類:2015年選舉
20
官

**官**（）係君主或元首下做嘢嘅人，而官下面重有吏嚟負責官做差事。而兩個夾埋一齊嗌官吏。而現代嘅政府官吏係從西方嘅資本主義國家過嚟，所以後嚟先至將官吏嗌成公務員或公僕嚟服務畀市民。

由於官係政府，凡係政府屬下嘅機構都係帶有「官」字。但係好似官立、官涌、官門、官洲等等，都係用嚟分開民間嘅嘢。
錦泉眼鏡

**錦泉眼鏡**（）；之前嗌過**聯合眼鏡水筆生產合作社**（）；佢係中國廣東省廣州市嘅一間比較有老字號特色嘅眼鏡舖，喺1956年成立。佢係一間負責搞驗光同配鏡嘅零售企業。呢間眼鏡舖重係成個廣東省入面，唯一一間老字號嘅眼鏡舖。

## 史
喺1956年，嗰時有位嗌郭炳嘅師傅喺而家嘅小北路嗰邊搞咗間得3㎡到嘅眼鏡舖仔，由於嗰時度度都係國營嘅企業，佢都好驚俾人話係資本家，結果將間嘢整得好細，而且係一個人做，舖面又鬼咁簡陋，結果連個名都改成「聯合眼鏡水筆生產合作社」。後嚟直到1988年，由於佢嘅徒弟——何錦泉接咗呢間舖頭嘅經營權，間舖名先至改做而家嘅「錦泉眼鏡
」。後嚟呢間舖頭猛咁喺度搞改革同埋創新嘅同時重搞埋誠信經營，先至俾廣州市政府讚咗。而家呢間眼鏡舖有13間分店。

## 眼鏡博物館
由於呢間嘢嘅創始人——郭炳同佢嘅徒弟——何錦泉，都好鍾意收藏啲古董嘅舊眼鏡同埋眼鏡嘅設備，由於20世紀90年代尾，廣州市政府話要搞越秀區老字號一條街同發展廣州嘅老字號文化，何錦泉先生喺眼鏡舖入面開咗間博物館。而博物館主要搞咗從全球各地收集返嚟嘅比較名貴同少見嘅古董眼鏡、驗光工具、測量儀器同名孫真人手寫同眼科有關嘅書啲嘢。

## 攷
* 锦泉眼镜：畀街坊多一双慧眼 南都数字报 （2013-11-22）

類:廣州公司
類:老字號
和龍水庫

**和龍水庫**（）係中國廣東省廣州市嘅一個水庫，喺白雲區嘅太和嗰邊。南邊靠住北二環高速；北邊同東邊靠住S116省道；西邊靠住和庫路同京港澳高速；成個水庫好似個向左傾斜嘅英文小寫字母「m」字噉。呢個水庫喺1974年起好。

## 名
由於呢個水庫喺和龍鄉入邊先至改咗噉嘅名。

## 敘述
*儲水面積：24.8km²
*總庫容量：182400m³

## 有關網頁
* G4 和龙水库
* 广州和龙水库地图 和龙水库地理位置图 城市生活网-广州地图

類:廣州嘅水庫
類:廣州市白雲區
磨刀坑水庫

**磨刀坑水庫**可以係：

* 磨刀坑水庫 (廣州白雲)：喺廣東省廣州市白雲區。第個名係南湖或磨刀湖。
* 磨刀坑水庫 (廣州花都)：喺廣東省廣州市花都區嘅花山鎮入面，差唔多去到梯面鎮嗰頭。
* 磨刀坑水庫 (福州)：喺福建省福州市。
磨刀坑水庫 (廣州白雲)

**磨刀坑水庫**（）；第個名係**磨刀湖**（）；之前嗌過**南湖**（）嘅名，佢係中國廣東省廣州市嘅一個水庫，喺白雲區入面，白雲山東北邊嘅同和同永泰之間嘅位嗰頭。其中，大河馬水上世界、南湖遊樂園同埋南湖高爾夫俱樂部、頤和山莊就喺呢個水庫隔籬。呢個水庫喺1957年起好。

## 敘述
* 儲水面積：5160km²
* 總庫容量：142500m³
* 平均水深：7.74m

## 有關網頁
* 

類:廣州嘅水庫
類:廣州市白雲區
磨刀坑水庫 (福州)

**磨刀坑水庫**（）係中國福建省福州市嘅一個水庫，喺馬尾區入面嘅亭江地區嗰度，閩安村嗰頭。呢個水庫喺1989年9月份起好。

## 敘述
* 總庫容量：125000m³

## 有關網頁
* 

類:福州
類:中國水庫
沙田水庫

**沙田水庫**可以係：

* 沙田水庫 (廣州)：喺廣州市白雲區沙田村。
* 沙田水庫 (惠州)：喺惠州市惠陽縣沙田莊村。
把脈

**把脈**，又叫**切脈**，係中醫師診症方法，將手指擺喺病人手腕上面感受脈搏，了解身體狀況。
沙田水庫 (廣州)

**沙田水庫**（）係中國廣東省廣州市嘅一個水庫，喺白雲區嘅沙田村入面。呢個水庫喺1956年起好。

## 名
呢個水庫係因為喺沙田村入面先至改咗噉嘅名。

## 敘述
* 儲水面積：6.9km²
* 正常庫容：3170000m³
* 平均水深：7.92m

## 有關網頁
* 

類:廣州嘅水庫
類:廣州市白雲區
沙田水庫 (惠州)

**沙田水庫**（）係中國廣東省惠州市嘅一個水庫，喺惠陽縣東北邊10.5公里嘅沙田村入面。呢個水庫喺1969年起好。

## 名
呢個水庫係因為喺沙田莊村入面先至改咗噉嘅名。

## 敘述
* 儲水面積：26.8km²
* 正常庫容：21650000m³

## 有關網頁
* 

類:中國水庫
類:惠陽
黃婆洞水庫

**黃婆洞水庫**（）係中國廣東省廣州市嘅一個水庫，喺白雲區嘅白雲山北邊嗰度，明珠樓嘅附近。佢重係白雲山風景區入面嘅第二大人工水庫。

## 興建史
喺中華人民共和國成立咗無耐，嗰時嘅陶鑄同志提出話喺而家白雲山北邊嗰度搞個水庫里解決住喺山下面啲農民（尤其係元下田村嗰邊）嘅生產同生活用水問題。因為嗰時附近都係一片鄉下嘅地區，啲農民成日喺出面擔水。後嚟呢個水庫喺1956年先至起好。

## 名

其實呢個水庫係因為附近有個嗌「黃婆洞」嘅地名先至改成噉嘅名。

## 攷
* 黄婆洞水库简介 艺龙旅游网
第6屆烏克蘭總統選舉

**第6屆烏克蘭總統選舉**喺2014年5月25號舉行。但係由於烏克蘭東部大部分地區被武裝份子佔據同埋克里米亞半島因為獨立公投通過併入俄羅斯而冇辦法喺呢啲地區設立投票站進行投票。

## 背景
呢次總統選舉原定喺2015年3月29號舉行，但係由於喺2014年爆發烏克蘭革命而提早舉行。

如果5月25號冇人攞到過半數選票，就會喺6月15日搞第二輪選舉。而贏出呢場總統選舉嘅人任期有五年。

5月25號，投票完咗冇耐初步點票結果彼得·波羅申科喺第一輪選舉贏出，唔使進行第二輪選舉。

## 候選人
呢次總統選舉有廿一個人出選。

## 結果

## 攷

類:2014年選舉
06
第5屆烏克蘭總統選舉

**第5屆烏克蘭總統選舉**喺2010年1月17號舉行。呢次選舉係烏克蘭喺1991年從前蘇聯獨立之後嘅第五次總統選舉。

2010年1月17號，第一輪選舉入面攞到票嘅兩個候選人分別係反對黨領袖季莫申科同總理亞努科維奇，佢哋會喺2010年2月7號進行第二輪選舉決一勝負。

喺2010年2月14號，官方公布亞努科維奇攞到48.95%嘅選票而贏出呢場選舉。按照烏克蘭憲法第14條規定，贏出總統選舉嘅人應該等官方嘅正式選舉結果出嚟之後嘅三十日內喺烏克蘭國會入面宣誓就職。

而烏克蘭國會就將亞努科維奇嘅就職日期排咗喺2月25號。

2010年2月17號，烏克蘭最高法院因應季莫申科對選舉結果嘅上訴，而命令烏克蘭中央選舉委員會暫停裁定亞努科維奇贏出選舉嘅公佈，但係並冇推遲或者取消佢嘅就職典禮。到咗2010年2月20號季莫申科就撤銷咗佢提出嘅上訴。

## 經費
中央選舉委員會估計烏克蘭總統選舉費用係十五億格里夫納（大概係兩億美金左右），另外重有咁多個候選人嘅競選使費。

而每個候選人都要畀二百五十萬格里夫納（大概係三十萬美金左右）嘅保證金。第一輪選舉入面攞到最多票嘅兩個候選人就可以退返保證金，其他就冇收。

11月26號，中央選舉委員會發佈聲明話總統選舉一共要十三點一四億格里夫納，其中2009年要用到一億九千二百二十萬格里夫納，2010年就要用到十一點二二億格里夫納。

政治分析家就估計每個候選人至少要用到一億五千萬到兩億格里夫納嚟宣傳政綱，包括喺媒體宣傳、視覺廣告、拉票同印宣傳單張嘅錢。

烏克蘭選民委員會主席Oleksandr Chernenko，亦認為總統候選人至少都要使一百萬美金嚟搞選舉。

至於第二輪選舉就估計要使一點一九億美金。

## 攷

## 拎
* 
* 
* 
* 
* Serhiy Vasylchenko: Electoral Geography of Ukraine 1991–2010

類:2010年選舉
05
靶

**靶**係射箭、射槍或掟飛鏢嘅目標，通常係板狀，上面分做唔同嘅區，唔同區有唔同分數。

射箭嘅靶叫**箭靶**，射槍嘅靶叫**槍靶**，掟飛鏢嘅靶叫**鏢靶**。

## 睇埋
*靶場
*打靶
講嘢

**講嘢**（）或者**講話**（）係人類溝通嘅方式，透過有意義嘅出聲發音（語言）表達意思。講嘢發出嘅聲源自空氣流動，而喺包括粵語在內嘅大多數語言當中，呢股空氣流動係由個肺嗰度開始嘅。空氣由肺流出，通過氣管、喉、咽同口腔等嘅部位，當中喉係聲帶嘅所在。空氣流過身體咁多唔同部位嗰陣，呢啲身體部份嘅狀態（例如係條脷嘅郁動）都會影響最後發出嚟嘅聲嘅特性—人可以發出好多種唔同款嘅聲，噉亦表示佢哋可以用發出嚟嘅聲表達好多唔同嘅意思。

## 起源

## 感知

語音感知係指對講嘢嘅聲嘅感知。包括咗人腦判斷聽到嘅聲波，將啲聲波（例如）响腦海入邊斬做一段段音節或者分辨唔同嘅輔音。

## 發育

## 相關
*口語
*NLG
*特徵文字
*脷尖現象
甩頭髮

**甩頭髮**係種好多頭髮甩出嚟嘅病，假如甩得好嚴重，就會光頭。甩頭髮好多時都係遺傳，男人特別易中招，但亦有其他原因，譬如唔夠營養、心理壓力大、慢性病、化療。
光頭

**光頭**，又叫**禿頭**，係頭頂無晒頭髮嘅情況，好多時都因為甩頭髮導致嘅，亦有啲情況係自己主動剃光頭，好似和尚。
弱智

**智能障礙**（，），又叫做**弱智**、**智障**或者**智力障礙**（**低能**、**低B**、**白痴**呢啲係侮辱性嘅用語），特徵係喺日常生活中需要思考嘅活動中會比較慢同困難。

## 成因
### 先天因素
*遺傳因子結合出現問題。
*新陳代謝系統出現問題。
*早產、難產都有可能令到BB弱智
*染色體異常

### 後天因素
懷孕期間媽媽喺懷孕期間患病，例如德國麻疹、糖尿病、食錯藥、營養不良、酗酒、腦損傷等。

## 特徵

*言語表達有困難
*好難記低各種事物同做過乜嘢
*好難了解社會規則
*好難了解事物因果關係
*無法解決簡單問題
*諗嘢上邏輯有困難
*注意力不集中

## 分類
依家香港一般係根據智商程度作出以下分類：

類別智商程度
*輕度50－69
*中度25－49
*嚴重25以下

## 各地對智障人士稱呼
*香港、澳門：弱智人士、智障人士（前者使用時間長，多數人傾向改用呢個稱呼，較為普遍)
*台灣：喜憨兒，白癡，臺灣人多數唔會叫人智障，佢哋覺得智障一詞係粗俗、鬧人嘅詞語
*中國大陸：智障人士、弱智人士

### 低B
呢個詞嘅來源不明，可能嘅包括以下：
# 幼稚園「低B」班。
# 由英文「no brain」變成「low brain」，繼而有「低B」呢個簡稱。
# 由英文「low budget」半翻譯同簡略成「低B」。
# 粵話「低能」同官話「傻屄」合體，後半部取英文字記音而成。
# 指智力低如BB（嬰兒）。

## 相關嘅文
*學者症候群

## 出面網頁
*https://www.hksapid.org.hk/index.php
*https://evchk.wikia.org/zh/wiki/%E4%BD%8EB
啞

**啞**係種唔識講嘢嘅病，可以係聲帶有事發唔到音，亦可以係聲帶無問題，但因為聾咗所以學唔返講嘢。
## 睇埋
*聾
*盲
標準字

**標準字**（），係指寫法、用法上符合官方、正式場合或主流嘅字，又叫、。相對應嘅概念係俗字、異體、通體。注意，標準字唔等於本字。

## 官方標準
目前漢字有以下嘅官方標準。

### [[傳統字]]
*中華民國頒佈咗《常用國字標準字體表》、《次常用國字標準字體表》、《罕用字體表》，呢個係中華民國方面出嘅傳統字嘅標準。
*香港頒佈咗《常用字字形表》，呢個係香港出嘅傳統字嘅標準。
*韓國沿用保存傳統漢字，1972年頒佈嘅《敎育用基礎漢字》係中高等學校度教傳統漢字嘅標準。

### [[簡化字]]
*中華人民共和國喺2013年頒佈咗《通用規範漢字表》，係目前簡化字嘅標準，不過基本上沿襲之前《簡化字總表》、《第一批異體字整理表》、《印刷通用漢字字形表》。
*星架坡出過自己嘅簡化字表，不過1976年後轉用中國大陸嘅簡化字表，可以睇吓星架坡字。

### [[新字體]]
*日本目前嘅新字體標準係《常用漢字表》，外加《人名用漢字》。用字標準係《同音漢字書寫規則》。

## 睇埋
*異體
*俗字
*通體
*本字
*傳統字
*簡化字
*新字體
第3屆烏克蘭總統選舉

**第3屆烏克蘭總統選舉**喺1999年10月31號舉行。如果冇人攞到過半數選票就會喺11月14號舉行第二輪投票。呢次選舉係烏克蘭喺1991年從前蘇聯獨立之後嘅第三次總統選舉。

## 候選人
呢場總統選舉有三十二個人諗住參加，但係到最後只有十九人登記參選。

## 結果

## 攷

類:1999年選舉
03
第2屆烏克蘭總統選舉

**第2屆烏克蘭總統選舉**喺1994年6月26號舉行。如果冇人攞到過半數選票就會喺7月10號舉行第二輪投票。呢次選舉係烏克蘭喺1991年從前蘇聯獨立之後嘅第二次總統選舉。

## 背景
### 罷工活動同共產黨復興
1993年6月7號，喺東部工業重鎮頓涅茨克因為經濟危機煤礦工人發動罷工抗議。咁啱所有事件嘅出現都係喺烏克蘭共產黨復興嗰時出現。

由於烏克蘭憲法唔畀蘇聯共產黨喺烏克蘭境內所以活動，所以烏克蘭共產黨啱啱成立冇耐就喺1993年6月19號頓涅茨克發動罷工抗議，就令人懷疑佢同蘇聯共產黨有冇關係。但由於烏克蘭憲法法院承認，烏克蘭共產黨係喺1991年7月22號登記成立，同1991年8月嘅蘇聯冇關，烏克蘭共產黨係從來冇同蘇聯共產黨有咩啦𠹌。另外喺2001年12月27號烏克蘭憲法法院承認共產黨唔係憲法禁止嘅政黨。

### 提前選舉嘅決定
1993年6月17號，烏克蘭議會決定總統同議會諮詢公投定喺1993年9月26號。但係9月24號突然話取消。烏克蘭議會喺1994年6月26號同1994年3月27號，提前搞總統同議會選舉。

## 結果

## 攷

類:1994年選舉
02
第1屆烏克蘭總統選舉

**第1屆烏克蘭總統選舉**喺1991年12月1號舉行。呢次選舉係烏克蘭喺1991年從前蘇聯獨立之後嘅第一次總統選舉。同埋喺呢日亦一齊舉行1991年烏克蘭獨立公投，有90%嘅人投票贊成烏克蘭從蘇聯分裂出嚟，而六位總統候選人都投咗贊成票。

## 結果

## 攷

類:1991年選舉
01
黃婆洞

**黃婆洞**（）係中國廣東省廣州市嘅一個地名，喺白雲區嘅白雲山北邊。

## 名
喺元朝嗰時，有位叫黃道婆嘅織衫褲嘅女仔，由於佢細個嗰時屋企好窮，加上嗰時又係個封建社會，結果佢就從上海嗰邊去到而家嘅海南崖州嗰度向黎族啲人學織衫褲。點知眨吓眼過咗幾十年，黃道婆就從一個女仔變咗個老坑婆，佢就諗住返去上海，不過佢嚟咗而家廣州嘅白雲山北邊嗰度，發現呢個地方既貧窮又落後，結果就喺白雲山嗰度住咗一陣，重教當地啲人點整衫褲。後嚟啲人為咗記得「黃道婆」呢位女仔先至將呢度嗌咗係「黃婆洞」。

## 史

喺清朝嘅鴉片戰爭嗰時，三元里當地啲人就喺呢度搞咗個埋伏嚟整蠱啲英國佬。甚至喺太平天國嗰時，李文范就喺呢度搞過義軍誓師。

## 攷
* 黄婆洞水库简介 艺龙旅游网

類:廣州地理
類:廣州市白雲區
類:白雲山風景區
木漒水庫

**木漒水庫**（注意「漒」字嘅寫法同地名變音，）係中國廣東省廣州市嘅一個水庫，喺黃埔區嘅木漒村嗰邊。呢個水庫喺1958年起好。以前柯木塱村嘅一位喺梅州五華嚟嘅張氏祖先就喺呢度住過。

## 有關網頁
* 天河区农村姓氏宗族渊源(下) 广州市天河区地方志信息网

類:廣州嘅水庫
類:黃埔區
第4屆烏克蘭總統選舉

**第4屆烏克蘭總統選舉**喺2004年舉行。呢次選舉係烏克蘭喺1991年從前蘇聯獨立之後嘅第四次總統選舉。

頭輪投票喺10月31號舉行；因為冇人攞到過半數選票，所以11月21號再舉行第二輪投票，由反對派領導人尤先科同做緊總理嘅亞努科維奇入到第二輪投票決一勝負。呢次選舉喺一個極度緊張嘅政治氣氛下舉行，因為傳媒多數報導當局恐嚇選民同反對派候選人尤先科懷疑被對手落毒陷害而身中二噁英劇毒。做緊總理嘅亞努科維奇一開始喺第二輪投票領先，但後來發現選舉舞弊，於是爆發大規模抗議。最後第二輪投票喺國際觀察員監察之下重新舉行，尤先科選贏，接任總統。

## 背景
根據烏克蘭選舉法，如果總統候選人喺第一輪投票攞到過半數選票就唔使舉行第二輪選舉。而喺2004年10月31號第一輪投票舉行之後，由於冇候選人攞到過半數選票，而攞到票數最高嘅兩個候選人尤先科同亞努科維奇要喺11月21號舉行第二輪投票嚟決一勝負。

根據官方嘅中央選舉委員會喺11月23號公佈嘅結果，喺第二輪投票入面亞努科維奇攞到最多票數而贏出呢場選舉。但係選舉結果被尤先科同佢嘅支持者同埋好多國際觀察員話係呢場選舉舞弊，而唔承認呢場選舉結果。

而呢單嘢導致烏克蘭政治危機爆發，被稱為「橙色革命」嘅和平示威者呼籲當局重新舉行第二輪投票選舉。喺烏克蘭最高法院就正式下令取消第二輪投票結果，並下令重新舉行過第二輪投票。

12月26號，重新舉行過第二輪投票，結果由尤先科贏出。國際觀察員嘅報告話重新舉行過嘅第二輪投票比以前第二輪投票更公平。

## 候選人
呢場總統選舉有廿六個人參加。

而選舉入面嘅兩大對手分別係做緊首相嘅候選人亞努科維奇同反對派領導人尤先科。

亞努科維奇係從2002年開始做首相一路做到宜加，佢攞到就嚟離任嘅總統庫奇馬，同埋俄羅斯總統普京支持。

而尤先科就表示自己係親西方嘅人，所以攞到歐盟國家同美國支持。

## 結果

## 國際反應
好多國際評論員觀點都係受西方影響而偏西方觀點，特別係美國同歐盟。

美國公開支持尤先科，而俄羅斯總統普京公開支持亞努科維奇。

媒體就兩個候選人做咗對比，尤先科代表親西方同基輔市民，而亞努科維奇就代表東方親俄工業城市嘅市民。

而傳媒認為如果尤先科贏出就代表烏克蘭要入歐盟同北約而退出俄羅斯話事嘅獨立國家聯合體，同埋可以取消同俄羅斯嘅經濟融合。而亞努科維奇就曾經承諾過將俄語列入烏克蘭嘅官方語言。

### 歐盟
2014年12月1號，歐盟喺烏克蘭首都基輔同橙色革命舉行圓桌會議。

會後歐盟話到明佢哋唔會承認呢次選舉結果。歐盟全部廿五個成員國都召返各自嘅大使。

### 美國
而美國政府亦決定唔承認呢場選舉結果，總統喬治布殊話關注呢場選舉嘅公平性。

### 俄羅斯同獨聯體
俄羅斯總統普京就祝賀贏出選舉嘅亞努科維奇，冇耐之後白俄羅斯總統亞歷山大·盧卡申科亦祝賀亞努科維奇贏出選舉。

而俄羅斯共產黨領導人久加諾夫就話反對西方帝國主義嚟干涉烏克蘭總統選舉。

## 後續
即使話有確實證據可以指控前任烏克蘭總統庫奇馬曾經涉及選舉貪污舞弊，但係烏克蘭中央選舉委員會話因為冇刑事選舉貪污舞弊嘅指控係到，所以冇起訴到任何高級官員。反而烏克蘭總檢察官就拉咗幾個公眾人物返嚟。響2005年上半年開始審理選舉貪污舞弊指控，但係冇引人關注嘅疑犯被移交法院。

2005年9月23號，尤先科宣佈一項同地區黨嘅協定入面，佢答應特赦呢屆烏克蘭總統選舉期間因為選舉貪污舞弊而被法院定罪嘅人。

而響下屆選舉，亞努科維奇嘅競選承諾入面提到要防止選舉舞弊，佢話：「我哋要妥善應對所有挑釁同企圖製造假嘅選舉結果。」

## 攷

類:2004年選舉
04
帝國大球場

**帝國大球場**係加拿大溫哥華嘅一座已經拆徂嘅球場。

帝國大球場最初係為徂舉辦1954年大英帝國運動會而建造嘅。大英帝國運動會之後，帝國大球場做徂加拿大加式足球聯盟嘅卑詩雄獅同北美足球聯賽嘅溫哥華白浪嘅共享主場。兩支球隊搬徂去卑詩大球場之後，帝國大球場喺1990年代拆徂。

## 參考


類:加拿大地標
類:溫哥華
四驅車

**四驅車**可以係：

* 四驅車 (車)：一種靠機油發動嘅車。
* 四驅車 (玩具)：一種玩具。
1991年烏克蘭獨立公投選舉

**1991年烏克蘭獨立公投**喺1991年12月1號舉行。結果有92.3％嘅選民投咗支持票，支持1991年8月24號喺烏克蘭議會提出嘅獨立宣言。

## 背景
呢次選舉入面會問選民「你支唔支持烏克蘭獨立宣言做嘅嘢？」。而公投問題入面講到嘅獨立宣言係喺1991年8月24號由烏克蘭議會通過嘅法案。

而烏克蘭原本喺蘇聯嘅政治同經濟係排第二勁嘅加盟共和國（排第一係俄羅斯），獨立公投之前戈爾巴喬夫一直都想烏克蘭同蘇聯喺一齊。而1991年之前就已經有好多個蘇聯加盟共和國（哈薩克蘇維埃社會主義共和國等）脫離咗蘇聯獨立出嚟。

而喺公投完咗一個禮拜左右，即係喺12月26號蘇聯解體。

## 結果

1991年12月1號，烏克蘭人喺投票入面表達咗以壓倒性嘅票數支持烏克蘭脫離俄羅斯獨立。

而就喺同一日，烏克蘭嘅第一屆總統選舉舉行。六個總統候選人都喺獨立公投入面投咗「支持」票。

1991年12月2號，烏克蘭被全球公認成為係一個獨立國家。喺呢日俄羅斯總統葉利欽發電報祝賀烏克蘭成立一個獨立國家。

## 參考資料

類:1991年選舉
1991
1991年烏克蘭主權公投選舉

**1991年烏克蘭主權公投選舉**喺1991年3月17號舉行。呢次選舉係作為蘇聯公投喺烏克蘭嘅一部分。對於烏克蘭蘇維埃社會主義共和國作為蘇聯嘅一個加盟共和國，烏克蘭選民畀蘇聯問咗兩個問題，而喺加利西亞，當中包括伊萬諾-弗蘭科夫斯克州、利維夫州、捷爾諾波爾州就畀蘇聯額外問多條問題。

公投之後烏克蘭議會喺7月16號通過咗獨立宣言，喺1991年12月烏克蘭舉行咗獨立公投，有92.3％嘅選民投咗支持烏克蘭獨立。

## 結果

### 烏克蘭共和國

睇晒成個蘇聯，首先要問烏克蘭選民：

蘇聯應咗烏克蘭選民嘅要求，額外問埋呢條問題：

### 烏克蘭嘅加利西亞
喺加利西亞，當中包括伊萬諾-弗蘭科夫斯克州、利維夫州、捷爾諾波爾州就畀蘇聯額外問多條問題：

## 參考資料

類:1991年選舉
1991
馬氏

**馬**（）既係一個中文姓氏嘅同時，又係漢字界入面成日見到嘅其中一個姓氏，喺《百家姓》入面排第52，喺而家中國姓氏入面排第13。

## 出處
究竟馬氏係點嚟嘅，而家有幾個同佢有關嘅古仔：
### 喺[[趙氏]]演變出嚟
喺戰國時期，有位嗌趙奢嘅趙國大將成日鍾意用兵。由於佢打仗都好犀利吓，趙惠文王就話佢係馬服，結果俾人話咗係「馬服君」，而趙奢嘅細路——趙興就改咗馬氏。喺漢武帝時期，後代就搬到右扶風茂陵（而家係陝西興平嘅東北邊）嗰邊。

### 喺[[嬴氏]]演變出嚟
喺商朝嘅舜帝嗰時，由於伯益既可以幫到禹處理到水災，又幫到舜馴到啲鳥獸，結果俾舜改佢做贏氏。由於贏氏已經出咗，舜就將自己嘅姚氏女嫁咗畀佢。而舜帝嘅後代就攞佢嘅地嚟改佢嘅氏為姚。而馬服就係戰國時期，趙國嘅一嚿領土，就喺而家河北省邯鄲市嘅西北邊。嗰時趙國大將趙奢喺公元前270年帶咗軍隊喺秦、趙嘅閼與之戰入面衰咗畀秦軍，而趙惠文王即刻將馬服嘅一嚿地畀咗趙奢，重改咗嗌「馬服君」嘅號，而職位同嗰時嘅廉頗同藺相如一樣。而趙奢嘅仔孫後代就用咗馬服嚟做姓氏，之後重改成「馬」呢個單姓氏。

### 喺第個族改出嚟嘅氏
* 舊時西域人馬慶祥就住喺臨洮狄道（而家嘅甘肅省入面）就改做馬氏。
* 蒙古人月乃和因佢嘅祖先喺金朝尾嗰時做咗鳳翔兵嘅馬判官先至改做馬氏，而佢嘅後代都係馬氏一派。
* 西域魯穆國人馬依澤按咗宋太祖嘅要求話喺建隆二年嚟咗中國而搞咗部《應天曆》嘅新法，結果後代啲人都係馬氏。

### 喺回回嘅原名入面梭啦咪咪過嚟嘅
因為回回嘅原名入面有好多帶有「馬」字嘅音。例如阿合馬嘅後裔幫佢嘅前輩名嘅尾音改成姓氏，馬合馬沙嘅後裔就將佢改咗個名嘅第一個讀音出嚟做氏。
### 喺嗌「‎」呢位穆斯林佬嘅氏變出嚟嘅

「」係一個阿剌伯佬嘅人名，喺中國歷史入面出現咗好多個版本嘅譯法。尤其係明朝或之前，翻譯阿剌伯佬人名嘅人有啲就將譯成馬哈邁、馬哈馬、馬哈木、馬哈默等等呢啲近似嘅譯音。。結果回民佬喺改名嗰時大多數將嘅譯音第一個字（馬）嚟做氏。例如：
* 元朝——馬馬（窩闊台近臣）
* 阿合馬（世祖時宰相）
* 馬合馬沙（工部尚書兼領茶迭爾局）
* 馬哈麻（至順年間咸陽郡公）
* 馬合麻（至正年間福建政和縣尉）
* 馬哈謀沙（至正十五年同安達魯花赤）
* 馬合木、馬合謨沙、麻合馬、抹合馬、馬合睦、馬哈沙……
而呢啲都係原名梭啦咪咪出嚟嘅譯名。而佢哋嘅後人大多數都係改咗馬氏。

### 從[[司馬氏]]分拆出嚟

喺好耐之前，司馬氏係漢字界入面比較出名嘅一個大氏。而「司馬」呢個詞嘅字面解釋係「睺實隻馬嘅人」噉解，一般用喺官員嗰邊。不過到咗馬變成圖騰年代嗰時，馬既然係大吉大利嘅標育，搞到「司馬氏」嘅名氣都搞臭嗮。加上嗰時嘅文化重壓，而司馬氏嘅部分人甚至重話改氏都有，結果就出咗個「司氏」同「馬氏」出嚟。

## 註

## 出面網頁
### 來歷
*马氏家族网
*世界馬氏宗親總會 
### 出處
* 马氏,马姓起源,马氏,马姓介绍 - 百家姓 族谱录
* 回族马姓的起源和分布是怎样的？ 回族百科